Krvavi mart: Poražavajući bilans američke politike u Siriji i Iraku - 01.04.2018, Sputnik Srbija\nKrvavi mart: Poražavajući bilans američke politike u Siriji i Iraku\nPentagon je u martu imao najveće gubitke od početka operacije protiv DAEŠ-a u Siriji i Iraku. Za mesec dana, u ovim zemljama je poginulo osam američkih vojnika... 01.04.2018, Sputnik Srbija\nPentagon je u martu imao najveće gubitke od početka operacije protiv DAEŠ-a u Siriji i Iraku. Za mesec dana, u ovim zemljama je poginulo osam američkih vojnika, piše portal „Militari“.\nAmerički specijalac je poginuo prilikom eksplozije bombe kućne izrade u Manbidžu, dok je još osam ranjeno. Na zapadu Iraka se 15. marta srušio američki helikopter i u padu je poginulo svih osam članova posade.\nOperacija koalicije koju predvode SAD pod nazivom „Nepokolebljiva odlučnost“ počela je 8. avgusta 2014. godine. Od tada, prema podacima Pentagona koje je naveo portal, poginulo je 59 američkih vojnika, od toga 13 u borbama, a ostali u različitim incidentima. Do marta 2018. godine „najsmrtonosniji“ mesec je bio avgust 2017. godine. Tada je poginulo četvoro vojnika. Početkom marta je objavljeno da SAD nisu isključile novu intervenciju u Siriji kako bi „kaznile“ vladu Bašara el Asada.\nRanije je predsednik SAD Donald Tramp objavio da će se američke snage povući iz Sirije, pozvavši se na poraz DAEŠ-a i potrebu da se brane američke granice i izgradi „urušena“ infrastruktura.


Hilari Klinton završava posetu regionu\nHilari Klinton obraća se albanskom parlamentu.\nAmerička državna sekretarka Hilari Klinton u Tirani završava balkansku turneju tokom koje je posetila Sarajevo, Beograd, Prištinu i Zagreb.\nAmerička državna sekretarka Hilari Klinton u Tirani završava balkansku turneju tokom koje je posetila Sarajevo, Beograd, Prištinu i Zagreb. Ona se danas obratila se albanskom parlamentu, pozivajući političare da obezbede da parlamentarni izbori sledeće godine budu pravedni I pošteni.\nPoseta Hilari Klinton Tirani poklapa se sa obeležavanjem stote godišnjice nezavisnosti Albanije od Otomanskog carstva. Tim povodom, ona se osvrnula ne izuzetne istorijske dogadjaje u Albaniji u proteklom veku – invazije, okupaciju, komunističku diktaturu I izolaciju, kada gradjani, lišeni političkih i društvenih sloboda i mogućnosti za napredak u društvu, nisu imali priliku da napuste zemlju i potraže te vrednosti u drugim delovima sveta.\nAlbanija je sada članica NATO-a na putu ka punoj integraciji u Evropu, istakla je Klinton ali i dodala da zemlja mora da nastavi rad na jačanju demokratije, izgradnji ekonomije i stvaranju budućnosti u skladu sa aspiracijama njenih gradjana.\nObraćajući se albanskom parlamentu, ona je navela da će predstojeći meseci biti od ključnog značaja - počevši od sprovodjenja slobodnih i poštenih izbora narednog juna. Američka državna sekretarka takodje je pozvala albanske lidere da grade kulturu saradje koja prevazilazi političke nesuglasice kako bi albanska demokratija procvetala.\n“Imajte drugačija politička uverenja. Verujte da biste bili bolji lider od onog drugog. To je smisao politike – ne biste radili taj posao da ne verujete u svoje sposobnosti. Ali na kraju, od demokratskih lidera se očekuje da pojedinačne i stranačke interese podrede nacionalnim interesima”, poručila je Hilari.\nKao što često čini kada se obraća predstavnicima mladih demokratija, ona je podsetila na žestoku predizbornu bitku koju je vodila sa predsednikom Barakom Obamom, i kako je posle svega toga pristala da služi kao državna sekretarka u njegovoj administraciji.\nHilari Klinton je apelovala na albanske lidere da se bore protiv korupcije navodeći da je ona “kancer koji nagriza društvo, iscrpljuje resurse, blokira ekonomski rast i štiti nekompetentne i nemoralne lidere, a što je najgore od svega – stvara kulturu u kojoj su oni nedodirljivi što ljudima oduzima volju da unaprede svoje živote i život svoje zajednice.”\nHilari Klinton posle sastanka sa predsednikom Josipovićem u Zagrebu\nKlinton: Hrvatska "sidro" stabilnosti u regionu\nDan pre posete Tirani, državna sekretarka je boravila u Zagrebu, gde je poručila da će predstojeći ulazak Hrvatske u Evropsku uniju privući više američkih investitora, ukoliko ta zemlja otvori svoje tržište za konkurenciju iz inostranstva.\nHrvatski predsednik Ivo Josipović naveo je da je ulazak u EU idućeg jula prilika da se pokaže investitorima koliko toga Hrvatska ima da im ponudi.\n“Pokazaćemo šta sve možemo, to je za nas velika prilika ali je na nama da pokažemo kako ćemo je iskoristiti.”\nKlinton je primetila da u današnjoj ekonomskoj klimi svi traže načine da otvaraju nova radna mesta, obnove konkurentnost i podstaknu ekonomski rast. Ona je izjavila da veruje da je Hrvatska dobro pozicionirana da privuče više stranih investicija ako otvori svoja domaća tržišta.\n“Imate obrazovanu radnu snagu, razvijenu infrastrukturu, veoma povoljan geografski položaj. Vi ste obećavajuća destinacija za investicije. Medjutim, takodje imate veoma visoku stopu nezaposlenosti medju mladim ljudima koja bi mogla da se reši otvaranjem vašeg poslovnog sektora za veću konkurenciju.”\nPredsednik Josipović rekao je da su hrvatski lideri svesni tih prepreka, te da rade na njihovom otklanjanju.\nHilari Klinton je istakla da je Hrvatska “sidro stabilnosti i prosperiteta na Balkanu” i da je primer toga šta gradjani i politički lideri mogu kada rade na ostvarenju zajedničkog cilja.\n"Ova zemlja je načinila krupne korake u borbi protiv korupcije i sprovodjenju vladavine zakona – od sprovodjenja sudjenja za ratne zločine do reforme sistema pravosudja. Za Hrvatsku je takodje jedan od prioriteta da uključi etničke manjine i obezbedi jednake mogućnosti svim gradjanima.”\nKlintonova se zahvalila Josipoviću na učešću Hrvatske u medjunarodnim bezbednosnim snagama u Avganistanu, kao i pomoći u rešavanju “izuzetno teških problema” koje predstavljaju Sirija i Iran.


džentrifikacija Archives - Mašina\nSam Wetherell |\nGrad Novi Sad je odlučan u planu pretvaranja Kineske četvrti u kreativni distrikt. Međutim, takva transformacija povodom sprovođenja projekta Evropske prestonice kulture može imati i svoje trajne, negativne posledice. Osim promene izgleda prostora, ona podrazumeva i marginalizaciju lokalne umetničke produkcije, deložaciju dela trenutnih korisnika kao i postepenu privatizaciju javnih prostora.\nIako selidbu na donji Dorćol Mikser objašnjava nemogućnošću dobijanja dugoročnog ugovora i fiksne cene zakupnine, razlozi za izlazak iz Savamale su ipak dublji. Tekst koji prenosimo ostaje aktuelan u pokazivanju sprege kapitala, ratova devedesetih i revizionizma iza revitalizacije Savamale. U tome su kulturno-preduzetničke aktivnosti Miksera imale svoju strukturnu ulogu ‒ koja je iz perspektive vlasnika kapitala uspešno obavljena.\nKarneval usred ruševina\nZidne novine su „likovno – informativni projekat“ koji je pokrenuo umetnički kolektiv KURS pre tri godine.\nJovana Vuković |\nU okviru projekta Kritička mašina u junu 2014. godine održano je predavanje pod nazivom Stanovanje: pravo a ne roba Jovane Vuković. U izlaganju se polazi od pretpostavke da je pravo na stanovanje jedno od osnovnih ljudskih prava. Ono je kodifikovano u konvencijama Ujedinjenih nacija kao jedno od ključnih socijalnih prava, što je nesumnjiva zasluga političkih pritisaka snažnog i organizovanog radničkog pokreta sredinom XX veka. Narušavanje ovog prava se pre svega ogleda u narastajućim neoliberalnim pritiscima da se, umesto kolektivnog prava, pitanje stanovanja postavi kao isključiva mogućnost pojedinaca da svoje potrebe za stanovanjem sami rešavaju na tržištu.


Poznata cijena nove Dacije Sandero - BIGportal.ba\n3 Novembra, 2020 3 Novembra, 2020 0365\nNova generacija rumunskog niskobudžetnog automobila u Njemačkoj je skuplja za 1.200 evra u odnosu na prethodnu.\nOtkako je krajem septembra predstavljen Dacia Sandero treće generacije, mnogi su se pitali da li će ovaj automobil u svom novom izdanju značajnije poskupeti, ili će i dalje biti najpristupačniji model u svojoj klasi.\nOdgovor na to pitanje stiže iz Njemačke, gdje su upravo objavljene cijene novog Sandera. Najvažnija vijest je da će ovaj potkompaktni model biti skuplji za 1.200 evra od prethodnika, barem kada je u pitanju osnovna verzija.\nNaime, novi Sandero Access SCe 65 u Njemačkoj će koštati 8.490 evra, dok je prethodna generacija koštala 7.290 evra.\nBazični model će koristiti atmosferski 1.0-litarski benzinac sa tri cilindra i 65 KS, uparen sa 5-brzinskim manuelnim mjenjačem.\nKada je u pitanju “kros” model Sandero Stepway, ovaj auto će na njemačkom tržištu moći da se kupi po cijeni od 11.390 evra, a pokreće ga turbo-benzinskim motor (0.9 l) sa 91 KS.\nModel u početnoj opremi ima instalirani radio sa integrisanim držačem smartfona\nNivo bezbjednosti je značajno podignut, pa već od osnovne verzije uključuje aktivnu pomoć pri kočenju u slučaju opasnosti, funkciju poziva u slučaju nezgode (SOS) i LED farove.\nOsnovni paket ima i električni servo upravljača, volan podesiv po visini, prednje električne podizače stakala… Dodatno, Stepway serijski dolazi s alu felnama.\nSvoju spremnost pokazaće na jednom gradu – za početak 500.000 ljudi


NDNV protestuje zbog cenzure i pritisaka na novinare u Radio-televiziji Vojvodine - Dijalog.net\nNaslovna Politika NDNV protestuje zbog cenzure i pritisaka na novinare u Radio-televiziji Vojvodine\nNDNV protestuje zbog cenzure i pritisaka na novinare u Radio-televiziji Vojvodine\nNovi Sad, 06. mart 2019. – Nezavisno društvo novinara Vojvdine (NDNV) je najoštrije protestvovalo zbog cenzure i pritisaka na novinare u Radio-televiziji Vojvodine (RTV), navodeći primer novinarke Žane Bulajić kojoj nije produžen ugovor zbog načina na koji je izveštavala o preuzimanju Aerodroma "Nikola Tesla" francuskom koncesionaru.\nOcenjujući da su "novinari koji profesionalno obavljaju svoj posao nepoželjni u pokrajinskom javnom servisu" NDNV navodi da rukovodstvo te kuće "krši propise o javnim servisima stavljajući interese vlasti iznad interesa građana".\n"Poslednji primer je profesionalno šikaniranje novinarke Žane Bulajić, koja je urednicima RTV postala nepodobna pošto je prilikom izveštavanja o preuzimanju Aerodroma 'Nikola Tesla' od strane francuskog Vansija u direktnom uključenju u Dnevniku u 17 časova navela notornu činjenicu da javnost još uvek nije upoznata sa sadržajem ugovora o koncesiji koji je država sklopila sa tom francuskom kompanijom", ističe u saopštenju NDNV.\nNakon tog izveštaja, status Žane Bulajić u RTV je iznenada promenjen, naglašava NDNV, navodeći da ona više "ne dobija novinarske zadatke i to bez ikakvog obrazloženja rukovodilaca i urednika", osim što joj je "samo usmeno saopšteno da nisu bili zadovoljni načinom na koji je izveštavala" o predaji Aerodroma koncesionaru.\nPosredno joj je saopšteno da su su urednici "dali uputstvo saradnicima u Informativnom programu da je više ne angažuju", ističe NDNV.\nU saopštenju se naglašava da je, "osim cenzure i mobinga kojem je izložena, neizvestan i radni status Žane Bulajić", koja je u dopisništvu RTV angažovana posredstvom agencije Ninamedija.\nNa tom radnom mestu je od 18. novembra prošle godine, na osnovu ugovora sa Ninamedijom koji je potpisala tek 1. decembra. Iako je taj ugovor istekao 31. januara, u RTV su nastavili da je angažuju sve do 13. februara, a u Ninamediji su joj usmeno rekli da je to uobičajena procedura i da će naknadno potpisati novi ugovor. To se ipak još uvek nije desilo, ističe NDNV.\nDruštvo novinara Vojvodine upozorava "na moguće kršenje propisa prilikom angažovanja novinara na pokrajinskom javnom servisu", kako i na "eventualne manipulacije sa ugovorima o radu koje se koriste kao dodatni pritisak na novinare da rade po nalozima političkih komesara, a ne u skladu sa standardima profesije".\nU saopštenju NDNV ukazuje da je na sličan način način u RTV već veliki broj novinara ostao bez angažmana bez ikakvog zvaničnog obrazloženja.\nUpozoravamo rukovodstvo RTV da je zakonska obaveza pokrajinskog javnog servisa da u svom programu zastupa interese javnosti i da je cenzura svojstvena propagandističkim medijima totalitarnih režima, a njene posledice bivaju fatalne po građane, naglašava u saopštenju NDNV.\nIstovremeno, NDNV podseća da je Žana Bulajić "jedna od najboljih televizijskih reporterki u Srbiji" i da je pre angažovanja u RTV radila za Televiziju B92, kasnije TV O2, za BK televiziju i televiziju Fox.\nPredhodno Konkurs u okviru Programa podrške civilnom društvu za javno zagovaranje\nSledeće Ostojić: Lažne vesti kreiraju oni koji žele da destabilizuju demokratske države\nTop Tags mediji Vlada Republike Srbije vladavina prava Evropska unija mladi OCD Srbija i Evropska unija lokalna samouprava Društvo Politika Evropska komisija Pravosuđe konkurs evropske integracije Civilno društvo


RTCG - Radio Televizija Crne Gore - Nacionalni javni servis :: Ostali sportovi :: Rusija suspendovana sa ZOI\nZVANIČNO 05. 12. 2017. 19:46 >> 22:13 9\nMeđunarodni olimpijski komitet suspendovao je Rusiju sa Zimskih olimpijskih igara, koje će se održati u februaru naredne godine u Pjongjangu, nakon dokaza o sistemskom dopingu na Igrama u Sočiju 2014. godine..\nRuski sportisti će doduše moći da nastupe, ali pod olimpijskom, a ne ruskom zastavom. Odluka je donijeta na osnovu izvještaja komisije, koju je vodio švajcarski političar Samuel Šmit.\n"Postojala je sistematska manipulacija sa anti-doping pravilima i zakonima", kazao je Šmit.\nNekadašnjem ministru sporta, Vitaliju Mutku biće zabranjeno učešče na Olimpijskim igrama, u bilo kakvoj ulozi. Takođe, Olimpijski komitet Rusije moraće da plati odštetu MOK u iznosu od 15 miliona dolara.\nRusija bi mogla da odbije ponudu da se njeni sportisti takmiče kao neutralni takmičari i bojkotuje Zimske olimpijske igre u Južnoj Koreji. Ruski predsjednik Vladimir Putin je nedavno izjavio da bi bilo ponižavajuće da se sportisti iz te zemlje takmiče bez nacionalnih simbola.\n"Olimpijski bojkot nikada ništa nije donio. Drugo, ne vidim razlog zbog kojeg bi ruski sportisti bojkotovali ZOI jer mi dozvoljavamo "čistim' sportistima da učestvuju", rekao je predsjednik MOK-a Tomas Bah.\nZOI Međunarodni olimpijski komitet\nVujičić bez plasmana u slalomu\nMOK doživotno suspendovao još 11 ruskih sportista


Filip Panajotović: Stanija i ja se i dalje volimo, ali nam nije išlo! - ShowBiz - Region - Vesti - Svet Plus\nFilip Panajotović: Stanija i ja se i dalje volimo, ali nam nije išlo!\nNakon što su Filip Panajotović i Stanija Dobrojević raskinuli ponovo su se našli u samom centru pažnje, a maneken otkriva zašto su raskinuli i kako će se to odraziti na njegov život.\n20:39 2. DEC 2013.\nNaime, on kaže da više nije želeo da glumi ljubomornog dečka Stanije Dobrojević, jer on ima i svoju karijeru, pa sada želi da pokaže ko je Filip Panajotović i da nije samo ljubomorni dečko kakvim ga većina smatra.\nFilip Panajotović: Ne pokušavajte da izvučete od mene ništa loše o Staniji!\n"Stanija i ja se i dalje volimo, ali nije više išlo onako. Hteo sam sebe da finansijski obezbedim i da stanem na noge, da više gledam svoju karijeru, jer sam se previše uneo u vezu. Počeli su da me povezuju samo sa tim", kaže Filip i dodaje da će Stanija imati veću zaradu od njega prouzrokovano raskidom.\n"Nismo ni ona ni ja raskinuli da bismo profitirali, samo kažem da će njoj biti bolje. Radiću svuda gde mogu da pokažem da sam ja Filip Panajotović, kulturan dečko koji ima svoj posao i karijeru, a ne neki ljubomorni lik iz Farme", kaže Panajotović i dodaje da se izvinjava svim fanovima koji su se raspitivali o njihovoj vezi, jer nije na vreme odgovarao na njihove poruke.\nFilip PanajotovićFilip PanajotovicStanija DobrojevićStanija Dobrojevict


Mirkov: Biti navijač je profitabilan posao - Domaći fudbal, Fudbal, Top News\nMirkov: Biti navijač je profitabilan posao\nSite Default 06.11.2013., 09:43\nZanimanje „navijač“ ne postoji, ali privilegije ukazuju da je vođenje navijačkih grupa izuzetno profitabilan posao, rekao je policijski general i komesar za bezbednost Fudbalskog saveza Srbije, Milivoj Mirkov.\nMirkov je za današnju „Politiku“ rekao da su mere za unapređenje bezbednosti u fudbalu, iznete proletos na sednici Saveta za sprečavanje nasilja u sportu kojoj je predsedavao premijer Srbije Ivica Dačić, u potpunosi integrisane u Nacionalnu strategiju i akcioni plan za sprečavanje nacilja i nedoličnog ponašanja na sportskim priredbama i da je ona osnov za uspostavljanje društvenih mehanizama za sprečavanje nasilja i prvi korak ka sistemskom rešavanju problema.\nNa pitanje kako to da se u prostorijama klubova nalaze predmeti koje huligani koriste na utakmicama, Mirkov je odgovorio da Zakon o sprečavanju nasilja i nedoličnog ponašanja na sportskim priredbama jasno definiše koji predmeti se mogu uneti na stadion ili u navijačke prostorije u okviru stadiona, ali da vođe navijačkih grupa očigledno ne dozvoljavaju kontrolu nad korišćenjem tih prostorija.\n„Zloupotreba je posledica nepostojanja jasne zakonske ili interne regulative o načinu saradnje kluba i navijačke grupe. Pitanje je ko postavlja pravila igre i čija uloga ima veću težinu“, rekao je Mirkov.\nMirkov je naglasio da „preciznim definisanjem šta se smatra navijačkom grupom, koja je njena organizacija, njene obaveze, prava i odgovornosti, kako se finansira, koji je način saradnje s voljenim klubom i drugim navijačkim grupama, ne bi se dala huliganima mogućnost da manipulišu pod plaštom navijačke grupe“.\nMirkov smatra i da ne treba očekivati da neko iz državnih organa vodi razgovore s prvim ljudima iz klubova, jer je „svaki od njih punoletna i zakonski odgovorna osoba za svoje izjave“.\n„Da li to članovi Uprava rade iz ubeđenja, neznanja ili straha? Ukoliko rade iz ubeđenja treba ih sankcionisati u skladu sa zakonom. Ukoliko rade iz neznanja treba ih edukovati, a ukoliko rade iz straha treba ih zaštititi“, ocenio je Mirkov.\nMirkov kaže i da su, nažalost, davno prošla vremena kada su ljudi odlazili na utakmice da bi podržali voljeni klub i da bi zajedniočki širili pozitivnu energiju, već da je vođenje navijačkih grupa, danas postalo profitabilan posao.\nOdgovornost za ovakvu situaciju, po Mirkovu je veoma široka – lična, porodična, društvena i odgovornost čitave zajednice.\n„Nasilje nije novi pojavni oblik proistekao iz ove utakmice, ono se može videti u svim sferama društvenog života“, kaže Mirkov.\nKljučni faktori za povećanje nasilja u fudbalu su sociološki okvir, pravni okvir, infrastruktura sportskih objekata, nedostatak profesionalizma i nedefinisanost statusa navijačke grupe, zbog čeka u potpunosti treba primeniti Nacionalnu strategiju i Akcioni plan za njenu implementaciju, zaključio je Mirkov za „Politiku“.\nPrethodna vest Dva gola Ovečkina u pobedi Kepsa (VIDEO)\nSledeća vest FIFA na Kipru pravi presedan\nPROBLEMI ZA STARU DAMU: Lalatović se razboleo, pitanje je da li će voditi Vošu protiv Partizana – ‘Videćemo!’\nHotSport 18.04.2021., 11:25\nDva gola Ovečkina u pobedi Kepsa (VIDEO)\nFIFA na Kipru pravi presedan


Energyobserver - SRBIJA / POLITIKA / SKUP 'JEDAN OD PET MILIONA': AKO VLAST NE PRISTANE NA DIJALOG DO 4.MAJA, BEOGRAD POSTAJE 'SLOBODNA ZONA'\nSRBIJA / POLITIKA / SKUP 'JEDAN OD PET MILIONA': AKO VLAST NE PRISTANE NA DIJALOG DO 4.MAJA, BEOGRAD POSTAJE 'SLOBODNA ZONA'\nU Beogradu je završen protest "Jedan od pet miliona Svi kao jedan" sa koga je jedan od lidera Saveza za Srbiju Janko Veselinović najavio da će u slučaju da vlast ne pristane na dijalog sa "pobunjenim narodom" do 4. maja, u glavnom gradu biti formirana "slobodna zona" koju će, kako je rekao, činiti "slobodni narodni parlament sastavljen od slobodnih odbornika iz Srbije".\nObraćajući se okupljenim gradjanima ispred zgrade RTS-a u Takovskoj ulici, Veselinović je rekao da će Beograd postati "centar slobodne zone do pobede" ukoliko vlast ne pristane na dijalog do 4. maja.\nOn je na kraju današnjeg skupa najavio da će naredne subote, uoči Uskrsa, organizatori protesta sprovesti niz humanitarnih akcija širom Srbije i dodao da će tokom naredne sedmice otići u beogradski kvart Savamala kako bi "pokazali da gradjani nisu zaboravili fantome".\nVanstranački eksperti za pregovore\nNa skupu "Jedan od pet miliona Svi kao jedan" u Beogradu pročitana su imena vanstranačkih eksperata koji bi činili tim za pregovore o "oslobadjanju medija" i stvaranju uslova za "fer i poštene izbore".\nObraćajući se okupljenim gradjanima kod Terazijske česme, glumac Branislav Lečić kazao je da su članovi ekspertskog tima profesori Čedomir Čupić, Dušan Vučićević, Snježana Milivojević, Jovanka Matić, politikolog Boban Stojanović, reditelj Srdjan Dragojević, novinar Vukašin Obradović i sociolog Zoran Gavrilović, a da će im pomoć pružiti i Nezavisno udruženje novinara Srbije (NUNS).\nPodsećajući da je na prošlom opozicionom skupu u Beogradu upućen zahtev za formiranje zajedničke komisije vlasti i opozicije za definisanje fer i poštenih izbornih uslova, izbor novog sastava Regulatornog tela za elektronske medije (REM) i izbor tehničkog i uredjivačkog tima Radio-televizije Srbije i Radio-televizije Vojvodine, Lečić je najavio da će protesti biti nastavljeni "do pobede".\n"Nema povlačenja pred izdajom, predajom, lažima, pred kršenjem Ustava. Pobedićemo gandijevski, sa probudjenom svešću, jedan uz drugoga, bez obzira na veru i naciju. Pobedićemo nenasilnim protestima, samo treba da izdržimo jer laž ne može da prodje", rekao je Lečić.\nOn je predsednika Srbije Aleksandra Vučića uporedio sa rumunskim dikatorom Nikaleom Čaušeskuom, optužujući ga da "želi da podeli gradjane, nas protiv nas" i da želi nasilje.\nKomentarišući sinoćnji miting u Beogradu na kom je govorio predsednik Srbije, Lečić je rekao da je to bio "oproštajni cirkus Aleksandra Vučića".\nPosle Lečićevog obraćanja, učesnici skupa uputili su se ka zgradi RTS-a u Takovskoj ulici. Na čelu kolone gradjani nose veliki transparent "Svi kao jedan Srbija" a u ulicama kojima se kreću, saobraćaj je obustavljen. / BETA.RS\n20.04.2019 · SRBIJA / PROTESTI / BEOGRAD


Workshop 097 | Profit\nPočetna > Izdanja > Broj 097 > Workshop 097\nŠta rade finansijski menadžeri?\nFinansijski menadžer igra, ili bi tako trebalo da bude, veoma značajnu ulogu u određiva¬nju ciljeva firme, deter¬minisanju menadžment politike i u finansijskom uspehu firme. Otuda se odgovornosti finansijskog menadžera mogu odrediti tako da uključuju:\nFinansijsku analizu i planiranje–determinisanje iznosa fondova koji su potrebni firmi; ako ste veća firma koja ima namere da ostvaruje višu stopu rasta biće vam potrebni veći fondovi (kapital).\nDonošenje investicionih odluka–alokacija fondova u specifične oblike sredstava (to je upravo ono što vaša firma poseduje). Finansijski menadžer donosi odluke vezane za mešavinu (eng. Mix) i tipove sredstava koje je pribavila i kojima raspolaže firma, mogućim modifikacijama i zameni osnovnih sredstava, posebno kada produktivni delovi fiksne imovine postaju neefikasni i tehnološki i ekonomski zastareli.\nDonošenje odluke o finansijskoj strukturi i strukturi kapitala–pribavljanje fondova po povoljnim uslovima (na primer po nižim kamatnim stopama, sa datom pozicijom gotovine i postojećim nivoom zaduženosti firme). Odluke kako će se pribavljati fondovi u mnogome zavise od toga da li je firma već suočena sa problemima neadekvatnog novčanog toka. Ako je to slučaj, bolje je koristiti dugoročne izvore finansiranja.\nMenadžment finansijskih resursa–finansijski menadžment pozicije gotovine firme, zaliha i potraživanja radi postizanja više stope rentabilnosti pri datom nivou rizika.\nFunkcije finansijskog menadžera:\nDugoročno i kratkoročno finansijsko i korporativno planiranje\nBudžetiranje tekućeg poslovanja i kapitalnih rashoda\nVrednovanje performansi (rezultati poslovanja)\nPolitika cena i predviđanje prodaje\nAnaliza uticaja ekonomskih faktora\nProcena preuzimanja drugih firmi i dezinvesticija\nB. Pribavljanje kapitala:\nKratkoročni izvori; troškovi i aranžmani\nDugoročni izvori; troškovi i aranžmani\nInterno generisanje fondova\nC. Administracija fondova:\nAranžmani sa bankama\nPrijem, čuvanje i distribucija hartija od vrednosti i obaveza firme\nMenadžment kredita i potraživanja firme\nMenadžment specijalnih fondova firme (penzije, razvoj, ekstra osiguranje)\nMenadžment investicionog portfelja\nD. Računovodstvo i kontrola:\nZasnivanje računovodstvenih politika\nRazvoj i izveštavanje o računovodstvenim podacima\nSistem i procedure\nIzveštavanje državnih kontrolnih organa\nPodnošenje izveštaja i interpretiranje rezultata operacija top menadžerima\nPoređenje performanse sa planovima poslovanja i standardima\nE. Zaštita sredstava (imovine):\nObezbeđenje polisa osiguranja\nZasnivanje zdravih internih kontrola\nF. Administracija poreza:\nZasnivanje poreskih politika i procedura firme\nPriprema poreskih izveštaja\nG. Odnosi sa finansijskim investitorima:\nOdržavanje dobrih odnosa sa investicionom zajednicom\nKonsultovanje sa analitičarima javne finansijske informacije\nH. Vrednovanje i konsalting:\nKonsultovanje i savetovanje sa ostalim izvršnim direktorima o biznis politikama firme, poslovanju, ciljevima i stepenu efektivnostiostvarenjaovih elemenata.\nI. Menadžment informacionih sistema:\nRazvoj i korišćenje računarske tehnologije\nRazvoj i korišćenje informacionih sistema za menadžere\nRazvoj i korišćenje sistema i procedura\nPrethodni pregled predstavlja funkcije modernog finansijskog menadžera prema definiciji Instituta izvršnih finansijskih direktora u SAD (eng. Financial Executives Institute), koji je nacionalna organizacija finansijskih menadžera. Ovaj model u potpunosti odgovara našim potrebama i perspektivama razvoja struke finansijskih menadžera u Srbiji. U svakom slučaju od veličine potrebe firme, njenih sposobnosti, posebno sposobnosti tima top menadžera zavisi u kojoj će meri prethodne odgovornosti biti razuđene i razvijene.


Zašto mediji upozoravaju Belu kuću na — Srbiju | Skandalozno\nZašto američki mediji panično upozoravaju Belu kuću na — Srbiju\nMožda američki predsednik Donald Tramp nije uživo pratio posetu ruskog kolege Vladimira Putina Srbiji, ali sasvim sigurno da mnogi američki mediji jesu. I odmah su poslali upozorenje svojim vlastima.\nAmerički časopis „Nešenel interest“ ovoj temi posvetio je članak u kome dominira blago paničan ton autora, koji iznosi mišljenje da je „teško shvatiti na koji način benigno (ili maligno) zanemarivanje Beograda od strane Vašingtona unapređuje američke spoljnopolitičke interese, dok Kina i Rusija umeju da tumače mapu“.\nDa li su ovakvi stavovi u američkim medijima samo posledica straha od jačanja ruskog prisustva u Srbiji, ili im je možda postalo jasno da je Srbija stvarno važna u ovoj regiji?\nProfesor doktor Mihajlo Crnobrnja, predsednik Evropskog pokreta u Srbiji, kaže da su američki mediji vrlo uticajni i da ne bi bilo pogrešno misliti da na ovaj način sugerišu Trampu da bi i on mogao da se pojavi u Beogradu. „Ali“, dodaje on, „nisam siguran da Tramp razume ulogu Srbije na Balkanu“.\n„Kada mediji ovako nešto kažu, to se sluša i čita. Mislim da se Tramp trudi i da pokušava da shvati Balkan, ali da mu je interesovanje razapeto od Severne Koreje, preko Bliskog istoka, do Meksika. A to su za Ameriku značajnije teme, i Balkan joj je u ovom trenutku nisko na listi interesovanja“, ocenjuje naš sagovornik.\nDa li je sve to Trampova greška ili ne, profesor Crnobrnja ne može da oceni, jer sve zavisi od toga šta je njihov cilj.\n„Mislim da Amerikanci više ne mogu, kao što su nekada mogli i hteli, da budu prisutni u celom svetu i u svakoj čorbi da budu mirođija. Moraće malo da se presaberu i da vide šta su im prioriteti. Meni je, inače, teško da razumem Trampovu politiku u kojoj je mnogo lakše stvarati neprijatelje nego prijatelje“, mišljenja je naš sagovornik.\nS druge strane, on podseća na jednu nimalo benignu činjenicu koja mnogo toga govori — jedino na Kosovu postoji spomenik podignut američkom predsedniku, u ovom slučaju Bilu Klintonu. Ovo nameće novo pitanje: da li Amerika već ima ili tek pravi „pandan“ državi Srbiji, koja će im biti odan partner — velikoalbansku državu.\n„Čak milim da je Kosovo Americi veći partner od same Albanije. ’Velika Albanija‘ je ozbiljan projekat, u kome će biti deo i Crne Gore i Makedonije… Ujedinjenje Albanaca po principu prizrenske lige u poslednjoj deceniji je bitno ojačalo. Glavni faktor su oni sami, a Amerikanci imaju razumevanja. Ne znam da li postoje neki finansijski tokovi za to, ali u svakom slučaju nema nikakvog političkog idejnog protivljenja toj ideji“, primećuje naš sagovornik.\nCrnobrnja dodaje da ne bi nikako trebalo zapostaviti činjenicu da su Amerikanci na Balkanu prisutni i kroz NATO, s obzirom na to da je ovaj vojni savez instrument američkog prisustva bilo gde u svetu. To im, prema rečima našeg sagovornika, daje izvesnu komociju, s tim što u poslednje vreme dve velike i jake zemlje — Rusija i Kina — pokazuju interes za ovaj naš teren.\nDžimi Karter je poslednji američki predsednik koji je posetio Srbiju. S druge strane, ruski predsednici (Vladimir Putin i Dmitrij Medvedev) su u poslednjih 18 godina u zvaničnim posetama Srbiji bili ukupno pet puta.\nSlično je i sa Kinom, odnosno predsednikom ove države Si Đinpingom, koji je već jednom boravio u zvaničnoj poseti Srbiji a, prema najavama, to će učiniti i ove godine.\nBudite prvi sa komentarom na članku "Zašto američki mediji panično upozoravaju Belu kuću na — Srbiju"


Kolumne & novosti: Piše Veselin Simonović: Vučićeva Pirova pobeda i raspad opozicije\nPiše Veselin Simonović: Vučićeva Pirova pobeda i raspad opozicije\nŠetajući minulih dana po Dorćolu naleteh na parkiran automobil beogradskih registracija okićen ruskom zastavom. Na ratne huškače svih boja, vera i nacija sam uvek reagovao besno, ali tog dana sam se osetio posramljeno zato što živim u gradu sa takvim ljudima kojih je, kako su pokazali minuli izbori, najmanje pedeset odsto. Da se kojim slučajem Putin kandidovao u Srbiji, ubedljivo bi pobedio i Aleksandra Vučića.\nRat i ruske pare su, međutim, pomogli da SPS i proruske desničarske stranke poboljšaju rezultat i da pređu cenzus. Ako znamo da skoro svi Vučićevi glasači na svim nivoima vole Putina isto koliko i njega, onda bi se moglo reći da je stari i novoizabrani predsednik Srbije izvojevao Pirovu pobedu.\nDa pojasnim, Vučić se nikad nije i neće ponašati kao predsednik svih građana Srbije, kao što nikad nije i neće sprovesti poštene demokratske izbore, a sad je došao u situaciju da nema apsolutnu većinu ni u republičkom parlamentu ni u gradskoj skupštini. Zato mora da kupuje odbornike i poslanike proruskih stranaka ili da natera i socijaliste da radikalno promene politiku, samo će i dalje imati problem, jer na Zapadu više ne veruju Ivici Dačiću. Siguran sam da mu ni Vučić više ništa ne veruje i zato je na njega i najviše besan, čak više nego na onog Šapića, koji mu je bio najveći predizborni promašaj.\nRuska agresija na Ukrajinu je definitivno i za duže vreme ukinula mogućnost da se balansira između Istoka i Zapada, sad će predsednik svega u Srbiji morati da se svrsta i to vrlo brzo.\nDa se ne radi o sudbini moje dece, mojih najbližih i prijatelja, rekao bih sam je kriv za sve i neka se sada „prži“ na vatri koju je raspirivao otkako je na vlasti, a i pre toga. Zato ću sad javno napisati da ću ga maksimalno podržati ako Srbiju definitivno okrene ka Evropskoj uniji i uvede sankcije Rusiji. Nikad neću postati rusofil samo zato što im je Vučić okrenuo leđa. Imam samo jedan mali problem – teško mi je da mu više išta poverujem.\nSvako ko je iole politički pismen zna da bi na Zapadu bili najsrećniji da sačuvaju Vučića i da on napravi vladu sa građanskim i proevropskim strankama. I da ima malo više demokratskog potencijala, a manje radikalske ostrašćenosti, te više državničke mudrosti – prvo bi pozvao na razgovor proevropske stranke, ako stvarno želi da vidi Srbiju na Zapadu, a ne na Istoku.\nTo što je pristao na razgovor sa Draganom Đilasom ne znači, međutim, da je, narodski rečeno, „prezupčio“. On će time dobiti neki poen u Briselu i Vašingtonu, a Đilas će verovatno dobiti ponavljanje izbora u Beogradu krajem godine.\nCelokupna opozicija se ostrvila na Đilasa, jer su izgleda svi zadovoljni rezultatima koje su postigli. Neki su prešli cenzus i nisu sigurni da će uspeti da ponove taj rezultat, drugima se stranke raspadaju, treći su postali parlamentarni faktor. Oni ne veruju da će za nekoliko meseci postići nešto više. Zato navijam za ponavljanje izbora, da se još malo pročisti opoziciona scena.


Mesečne karte će pojeftiniti, ukida se pojedinačna karta - Grocka Info\nNaslovna Vesti Gradske vesti Mesečne karte će pojeftiniti, ukida se pojedinačna karta\nMesečne karte će pojeftiniti, ukida se pojedinačna karta\nBEOGRAD – Gradski prevoz u Beogradu uskoro će za 400.000 građana biti jeftiniji pošto će, između ostalog, pojeftiniti mesečne karte za zaposlene i studente, ali se, s druge strane, uvode četiri kategorije penzionera i za neke od njih će prevoz biti skuplji.\nSada se, kako je objasnio, penzioneri dele u četiri grupe i svi koji imaju do 10.000 dinara penzije, a u Beogradu ih je oko 12.000, voziće se potpuno besplatno.\nPenzioneri sa penzijama od 10.00 do 25.000 dinara i dalje će godišnje plaćati 407 dinara.\nMali i Vesić su rekli i da penzioneri koji imaju penzije do 25.000 dinara do 31. januara treba da donesu čekove kojima potvrđuju primanja kako bi bili grupisani u kategoriju kojoj pripadaju.\nPenzioneri sa više od 25.000 dinara do 1. marta treba da donesu svoje čekove. Inače, ni za jednu kategoriju neće postojati dodatni troškovi za izdavanje novih kartica za prevoz.\nPrema novom tarifnom sistemu, dnevna karta koštaće 280 dinara, za tri dana 720, a za pet dana 1.100 dinara.\nVesić je objasnio da će biti moguće kupiti i godišnju kartu za zaposlene, a oni će plaćati 11 meseci odnosno ukupno 32.890 jer će jedan mesec imati besplatno. Isti princip važi i za povlašćene kategorije.\n“Rešili smo da definišemo novi tarifni sistem čiji je cilj da poveća pravednost, obezbedi veće prihod gradskom saobraćajnom, kao i veću funkcionalnost”, rekao je Mali .\nOn je takođe ocenio da trenutni tarifni sistem nije pravedan, te da je cilj da prevoz plaća što više korisnika, pa čak i po nižim cenama.\nUpitan zbog čega bi pojeftinjenje od 285 dinara moglo da motiviše više zaposlenih da kupuju mesečne karte, Mali je rekao da to smanjenje iznosi između sedam i osam odsto, te da to nije mala suma.\nGradonačelnik je izrazio nadu da će biti uspostavljen stabilan sistem gradskog prevoza, nakon čega će ponovo moći da se krene sa ulaganjima u toj oblasti.\n“Verujemo da će sistem, na kojem je Grad radio više od šest meseci, omogućiti da se obezbede veći prihodi. Verujemo da ćemo imati pravedniji sistem koji će omogućiti da ljudi sličnih prihoda plaćaju sličnu cenu”, rekao je gradski menadžer, ističući da je cilj da se stimuliše kupovina mesečnih karata.\nOn je najavio da će tokom januara, svim pravnim licima koja posluju na teritoriji grada poslati dopis u kojem će ih obavestiti o promenama tarifnog sistema i benefitima koje nudi, zbog čega očekuje veći odziv firmi u kupovini karata.\nPrethodni tekstAKCIJA OO SNS GROCKA: Najmlađima podeljeni paketići\nSledeći tekstEvo zašto se izgubljeni kilogrami vraćaju nakon dijete?


Objekti neperspektivne vojne imovine bit će ponuđeni investitorima\nRadi se o zemljištu ukupne površine 30.000 metara kvadratnih od čega su na 5.000 metara kvadratnih već urađeni objekti\n„Utvrđeno je da su objekti zapušteni i u prethodnom periodu služili su za sve što je bilo odbačeno i rashodovano, a sada će se očistiti i nakon toga će biti raspisan javni poziv svim zainteresiranim pravnim osobama. Na ovom lokalitetu već je smještena firma za preradu plastike i azil za pse, međutim ima još prostora za nova ulaganja “ – pojasnio je Salković.\n„Ostalo je još deset objekata kvadrature od nekih 400 do 500 metara kvadratnih, pa čak i 1.000, koje već koriste institucije kantona za skladište, ali nismo sigurni da se to koristi u prave svrhe, pa je komisija zadužena po zaključku Vlade BPK u obavezi da preispita sve pravne osnove po kojim se koristi ta imovina. Siguran sam da će to ići u tom pravcu da se objekti oslobode i vrate svrsi. Nakon toga, mi ćemo ići u zaštitu od daljeg propadanja, a potom i raspisati javni poziv na koji će se moći prijaviti zainteresovani privredni subjekti koji žele ulagati i omogućiti nova zapošljavanja ” istakao je ministar privrede BPK-a.\nEmir Hastor pobjednik druge Međunarodne trke prijateljstva Goražde 5 K\nRuže Nihada Haskovića plijene ljepotom i mirisom\nVrijeme je za plaćanje informacija o lokacijama grobnica


HOTEL PREZIDENT 4**** PALIĆ - My Blog\nHotel Prezident Palić poseduje aperitiv bar, bazene sa đakuzijem, atraktivan wellnes&spa centar. Gostima je na raspolaganju 24-časovni sobni servis, masaža, sefovi za čuvanje dragocenosti, usluga korišćenja bežičnog interneta, usluge pranja i peglanja veša. U okviru hotela nalaze se i letnja bašta, igralište za decu i parking prostor.\nWellness & spa centar Sve brži svakodnevni način života znači i sve veću izloženost stresu, što opet zahteva uspešnu borbu protiv negativnih posledica stresa. To podrazumeva pravo opuštanje, uživanje i prikupljanje nove snage u nekoj oazi mira.\nWellness & Spa hotela “Prezident” Palić prostire se na 1000m2 i sadrži:\nObjavljeno 26 jula, 2020 Od sasadvizac


Zlato za Francusku u nordijskoj kombinaciji\nFrancuz Džejson Lami Šapoa osvojio je zlatnu medalju u nordijskoj kombinaciji na Zimskim olimpijskim igrama u Vankvueru.\nŠapoa je do zlata stigao pošto je bio peti u oba elementa nordijske kombinacije, skijaškom trčanju i skijaškom skoku.\nFrancuski takmičar je stazu prešao za 25 minuta, sekundu i jednu stotinku, a osvojio je i 124 poena zahvaljujući skoku što mu je vreme uvećalo za dodatnih 46 sekundi. Konačni rezultat pobednika tako je iznosio 25 minuta i 47,1 sekundu.\nSrebrnu medalju osvojio je Džoni Spilejn iz SAD, koji je od 23-godišnjeg Francuza, vodećeg u Svetskom kupu, bio bolji u skoku (124,5), ali je ukupno zaostao za svega četiri stotinke. Treće mesto zauzeo je Italijan Alesandro Pitin, koji je bio najbrži u trčanju (24.59,9), ali je imao gori skok (123,5), pa je zaostao za dodatnih četiri stotinke, ukupno osam iza pobednika.\nBlizu medalje bio je i četvrtoplasirani Tod Rodvik iz SAD, koji je ostvario sekundu i po slabiji rezultat od osvajača zlatne medalje. Ostali takmičari imali su zaostatak veći od 10 sekundi.


Horten. Dva brata, jedno krilo\tsreda, 20 februar 2013 20:25\tDraško Dragović\tOcena korisnika: / 6\nLošeNajbolje Dok se pre 80 godina Nemačka tajno pripremala za početak Svetskog rata, dvojica tinejdžera i brata, članovi Hitlerove omladine, maštala su o „nurflügelu“ – bezrepom avionu koji bi imao samo krila. Iako nisu imali pojma o akademskoj aeronautici, konstruisali su avione koji su u to vreme bili najnapredniji na planeti, među kojimase bilo i prvo leteće krilo na mlazni pogon na svetu. Ovo je priča o njima.\nDalje >>\tKomentari (3)\tLažna privatnost na Fejsbuku (prevara)\tčetvrtak, 31 januar 2013 16:28\tMilan Kragujević\tOcena korisnika: / 7\nLošeNajbolje Dakle, kao što ste verovatno primetili, Fejsbukom kruži poruka koja, navodno, kad je okačite na tajmlajn (više se ne zove zid) sprečava Fejsbuk da Vam ukrade slike i prodaje ih na crnom tržištu pedofilima*.\nDalje >>\tKomentari (1)\tSrebrna Ptica\tsubota, 22 decembar 2012 18:04\tDraško Dragović\tOcena korisnika: / 3\nLošeNajbolje Da li je moguće da su i Amerikanci i Rusi napravili onako snažan posleratni skok u oblasti raketne industrije zahvaljujući neostvarenim idejama i projektima dojučerašnjih mrskih neprijatelja – Nacista? Da li bi šatlovi bili ono što jesu da nije bilo jednog genijalnog vizionara iz Austrije?\nDalje >>\tKomentari (1)\tRatovi zvezda, turisti i pesak na svestrane\tnedelja, 16 decembar 2012 17:45\tSlavko Stojanov\tOcena korisnika: / 5\nLošeNajbolje Prvi deo priloga opravdao bi smisao da se nadje na Blogu AM-a prikazom „…daleke peščane planete Tatuine čije stanovnike terorišu vojnici Imperije“ Film „Ratovi zvezda“ je raskošna svemirska bajka o dobru i zlu sa zadivljujućim vizuelnim i zvučnim efektima. Bez obzira što je za mene Kjubrikova „Odiseja 2001“ u samom vrhu naučnofantastičnog filma uopšte, gore pomenuti film poseduje jednu posebnu draž – maštovitost u elaboriranju zamisli o vanzemaljskom životu uspešno smeštene u prepoznatljive ljudske okvire. Dalje >>\tKomentari (1)\tLuftwaffe nad Amerikom\tsreda, 12 decembar 2012 19:03\tDraško Dragović\tOcena korisnika: / 8\nLošeNajbolje Prema biografiji nacističkog Ministra naoružanja, Alberta Špera, Hitler je bio fasciniran idejom da vidi Njujork u plamenu. Zato je Ministarstvo vazduhoplovstva Rajha 1938. pokrenulo inicijativu da se pokrene program bombardera koji će biti u stanju da gađaju ciljeve udaljene 6.000 km. Postojao je i predlog za nošenje atomske bombe, ali je i on, kao i ostali predlozi, odbačen kao preskup.\nDalje >>\tDodajte Vaš komentar\tKamikazin „Trešnjin cvet“\tnedelja, 26 februar 2012 11:44\tDraško Dragović\tOcena korisnika: / 6\nLošeNajbolje Za vreme II svetskog rata Japanci su napravili raketni avion za napade na neprijateljske nosače. Američki mornari su ga nazvali „Baka“, što na japanskom znači „budala“, ali ipak Japanci su uspeli da im potope ili oštete 7 brodova.\nDalje >>\tKomentari (2)\tPisma iz Španije - II\tnedelja, 11 decembar 2011 00:00\tČedomir Stanković\tOcena korisnika: / 12\nLošeNajbolje Popodnevni obilazak\nDalje >>\tDodajte Vaš komentar\tPisma iz Španije\tpetak, 25 novembar 2011 18:20\tČedomir Stanković\tOcena korisnika: / 55\nLošeNajbolje Je li ovamo put ka uspehu?\nDalje >>\tKomentari (1)\tNajduži podizači na svetu\tpetak, 19 avgust 2011 18:46\tDraško Dragović\tOcena korisnika: / 3\nLošeNajbolje Liftovi ne moraju da budu dosadne metalne krletke koje voze zaposlene gore-dole. Prikazaću samo neke od najčudnijih liftova na svetu, koji se nalaze u akvarijumu ili se penju uz visoke litice.\nDalje >>\tDodajte Vaš komentar\tMaratonac po prirodi\tsreda, 01 jun 2011 11:11\tDraško Dragović\tOcena korisnika: / 12\nLošeNajbolje Pišući godinama o aeronautici, često sam (verovatno) nesvesno svemirskim letilicama davao ljudske osobine. Da li je to nešto u mom karakteru ili je to normalna osobina kod svih ljudi, ostaje da se proanalizira. Međutim, nisam baš imao često priliku da priznam da ima stanovnika naše vrste koji su u stanju ne samo da stanu na crtu mašinama, već bogme i da im zadaju domaći na temu „Kako biti bolji od čoveka“. Zato ću danas da vas upoznam sa Dinom Karnazesom, čovekom kome zavide čak i najsavremenije mašine na planeti „a i šire“.


Zvezda sledeće sezone bez Lige šampiona? - Vaterpolo vesti\nPočetna » Evrokupovi » Zvezda sledeće sezone bez Lige šampiona?\nZvezda sledeće sezone bez Lige šampiona?\nU subotu je u Hanoveru završen finalni turnir Lige šampiona, u kojoj sledeće sezone Crvena zvezda verovatno neće igrati.\nTo je u razgovoru za Sportski Žurnal potvrdio direktor kluba, Igor Milojević, koji je dodao da konačna odluka još uvek nije doneta. Rezultati u prethodne dve sezone, kada su Partizan i Crvena zvezda pretrpeli svih 14 poraza, pokazali su da su srpski klubovi daleko od nivoa koji zahteva Liga šampiona. Crveno-beli imaju pozivnicu i za narednu sezonu, ali će na konačnu odluku uticati i sastav i finansijska situacija.\nMilojević je rekao:\n– Treba da odlučimo, ali smo jako blizu da ne budemo učesnici kao ove godine.\nNije poznato kome bi pripalo to mesto u slučaju da Zvezda odustane, ali su male šanse da Šabac, kao šampion Srbije, zaigra direktno u grupnoj fazi, a Šapčani će verovatno igrati kvalifikacije za elitno takmičenje.\nOznakeVaterpolo klub Crvena zvezda


Šef UNMIK-a vjeruje u nastavak dijaloga Srbije i Kosova\nOsvježeno 16. maj/svibanj, 2016.\nU New Yorku je počela sjednica Vijeća sigurnosti UN posvećena Kosovu na kojoj se razmatra izvještaj glavnoga tajnika Ban Ki-moona o radu UNMIK-a i situaciji na Kosovu u proteklom tromjesečnom periodu.\nŠef Misije UN na Kosovu Zahir Tanin izrazio je danas nadu da će se, poslije uspješnih izbora na Kosovu i u Srbiji, dvije strane posvetiti novom podsticanju medjusobnog dijaloga.\nŠef UNMIK-a i specijalni predstavnik glavnog tajnika na Kosovu je podsjetio i da je Kosovo prije dva tjedna dobilo dobre vijesti - da Evropska komisija formalno predlaže da se uvede bezvizni režim za stanovnike Kosova.\nTanin je ukazao i da je prije mjesec dana stupio na snagu Sporazuma EU i Kosova o stabilizaciji i pridruživanju, što je sa srbijom postignuti 2013, i da to pokazuju napredak koji je region napravio ka većoj integraciji na dobrobit svih.\nZa Beograd i Prištinu integracija je čvrsto povezana s medjusobnim dijalogom, uz posredovanje EU, rekao je Tanin.\n"Nedavno napredovanje Kosova u pridruživanju EU treba da ojača dijalog Beograda i Prištine, što je osnovno za mir i sigurnost na Kosovu i u regijiu", rekao je on.


Pobednik humanitarnog turnira u malom fudbalu "Loptom do koraka" je ekipa "POLICIJE BEČEJ", drugo mesto osvojila je ekipa "SOCIJALISTIČKA OMLADINA TEMERIN", a treće mesto izvojevala je ekipa "BEČEJCI ZA BEČEJCA", pobedivši ekipu "MLADI SOCIJALISTI BEČEJ"!\nHumanitarni turnir je organizovala NVO "Maslačak" iz Bečeja u cilju prikupljanja novčanih sredstava za lečenje Petra Novkovića koji je od svoje desete godine, usled atrofije mišića, u invalidskim kolicima. Za hiruršku intervenciju mu je potrebno 12.000 evra.\nNa turniru je učestvovalo ukupno 10 ekipa, a od kotizacija, koje su iznosile 3.000 dinara, sakupljeno je 30.000 dinara. Sav prihod je uplaćen na Petrov namenski računa.\nOrganizator se zahvaljuju svim učesnicima koji su prijavljivanjem doprineli da turnir bude što uspešniji. Uz navedene ekipe učestvovali su još Klub američkog fudbala "VIDRE", Omladina SNS Bečej, Omladina Pokret socijalista Bečej, "Sojaprotein", "Kirbela i drugovi", "Socijalistička omladina Bečej 2" "Pokrajinski odbor SPS Novi Sad" i "Socijalistička omladina Srbobran. "\nUz njih zahvalnost se upućuje i pekari "Aleksandra", lancu prodavnica "Tisakop", Ustanovi za sportsku i kulturnu aktivnost i Kancelariji za mlade Bečej.


Bilo je suza, ali od smeha – Kulturni centar\nBilo je suza, ali od smeha\nKomedija Vide Crnčević Basare Neka mu je laka crna zemlja, koja je igrana u mnogim gradovima Srbije, a i Evrope, sinoć je osvojila je i pozorišnu publiku Gornjeg Milanovca.\nPoslednja poruka koju prisutni na sahrani upute pokojniku – Nek’ mu je laka crna zemlja – bila je inspiracija piscu i režiseru Vidi Crnčević-Basari da napiše komediju pod ovim naslovom. Uloge u ovoj urnebesnoj komediji, koja je sinoć predstavljena i na sceni Doma kulture u Gornjem Milanovcu, igrale su prvakinje Narodnog pozorišta u Beogradu Ljiljana Blagojević i Sonja Knežević, u pratnji nadolazeće glumačke zvezde Daliborke Ignjatović.\nU središtu ove urnebesne komedije su dve žene koje su se našle zajedno posle sahrane muškarca koga su obe volele, Kostice, čoveka koji je obožavao žene, život i bio široke ruke. Predstava mami na smeh suprotstavljanjem “zvanične“ udovice i „nezvanične“ prijateljice, ruralne i urbane dame, time da jedna o pokojniku govori sve najlepše, a druga obrnuto…\nMaestralna igra gošći iz Beograda podigla je publiku na noge, a bilo je i suza, ali od smeha. Na kraju predstave glumice su nagrađene ovacijama, ali su i one aplaudirale publici koja je reagovala spontano.\nNovogodišnji program za decu


SDP Srbije čestita Svetski dan zdravlja – SDP Srbije\nSocijaldemokratska partija Srbije čestita svim građanima, lekarima, medicinskom i nemedicinskom osoblju Svetski dan zdravlja koji se obeležava 7. aprila.\nOve godine, Svetski dan zdravlja, dočekujemo u posebnim okolnostima, usled pandemije koja je paralisala čitavu planetu. Ovi teški meseci, koji su iza nas, podsetili su nas šta znače reči požrtvovanje i solidarnost, i koliko je danas važnije nego ikada međusobno razumevanje i briga za druge, bolesne i ugrožene.\nSrbija se uspešno nosi sa teretom novonastale krize i ulaganjem u zdravstvo ona svakog dana šalje poruku da zdravstvena zaštita i prevencija moraju biti svima dostupni.\nSDP Srbije sprovodi akciju kojom se građani pozivaju da uzmu masovnije učešće u imunizaciji koja je u toku, a sve sa ciljem da ubrzo izađemo kao pobednici iz bitke sa virusom Кovid 19, i vratimo se normalnom životu.\nPravi heroji današnjeg vremena su lekari i medicinsko osoblje i ovim putem ih ohrabrujemo da izdrže, a na nama je da im svojim odgovornim ponašanjem olakšamo sve teškoće sa kojima se suočavaju u borbi protiv Кovida 19.


Crkva spasa na krvi — jedna od najvećih svetskih znamenitosti (video, foto) - 21.05.2016, Sputnik Srbija\nCrkvu spasa na krvi, čuvenu turističku atrakciju Sankt Peterburga, poznati svetski sajt o putovanjima Trip advajzer proglasio je za jednu od najvećih svetskih... 21.05.2016, Sputnik Srbija\nvesti, kultura, sankt peterburg, trip advajzer\nCrkvu spasa na krvi, čuvenu turističku atrakciju Sankt Peterburga, poznati svetski sajt o putovanjima Trip advajzer proglasio je za jednu od najvećih svetskih znamenitosti.\n© Flickr / Rob WilliamsPlafon Crkve spasa na krvi u Sankt Peterburgu\nPlafon Crkve spasa na krvi u Sankt Peterburgu\n© Flickr / Rob Williams\nCrkva je podignuta 1883. godine na mestu gde je car Aleksandar Drugi smrtno ranjen u terorističkom napadu. Kada je careva pratnja pogođena bombom 1881. godine, nepovređeni Aleksandar Drugi, poznat po tome što je 1861. godine oslobodio seljake kmetstva i planirao dalje reforme, uključujući prvi ustav zemlje, požurio je da pomogne svom povređenom kočijašu.\nNažalost, presudio mu je drugi terorista koji je čekao sa bombom. Nasledio ga je njegov 36-godišnji sin Aleksandar Treći, koji je odbacio sve očeve reforme, ali je ipak iz poštovanja podigao hram na mestu njegove pogibije. Za mnoge Ruse, crkva predstavlja simbol surove prekretnicu u istoriji zemlje.\nInače, Crkva spasa na krvi našla na prestižnoj listi ovog sajta i prošle godine, ali na 12. mestu.


PKS/ MEDIJACIJA U PRIVREDI – Balkanekspresrb.rs\nPredsednik Privredne komore Srbije Marko Čadež i predsednica Privrednog Apelacionog sudsa Jasminka Obućina potpisali su danas Sporazum o saradnji na unapređenju primene medijacije u privredi. Podršku u tome imaće od Ministarstva pravde i Međunarodne finansijske korporacije (IFC) koja je članica grupe Svetske banke.\nMarko Čadež je ovim najavio aktivnu kampanju objašnjavanja koristi medijacije. Kaže da Srbija ima prednost jer ima razvijenu mrežu privrednih Komora:\n– Ovo nije samo zbog poglavlja 23 i 24, već i zato što je korisno nama. Recimo Italija je zadovoljna primenom medijacije. Ona ima 105 privrednih komora, a medijacijom je uspela da reši više od 90 hiljada predmeta koji su vredeli prosečno po 65 hiljada evra. Uštedela je 123 miliona evra, zato što se odrekla klasičnih sešenja. I mi to želimo ovde.\nMinistarka pravde Nela Kuburović potsetila je da je Ministarstvo pre tri godine pokrenulo temu o alternativnim rešavanjima problema i oživlajavanju medijacije. Sudovi rade tri puta brže nego ranije, ali imaju svoju dinamiku. Dvadeset i šest hiljada parničkih predmeta reši se tako što se 40 posto obavi za manje od mesec dana, 30 posto za tri meseca, a jedan posto ostane da čeka.\nJasminka Obućina kaže da Privredni sudovi nikada nisu bežali od alternativnih mogućnosti rešavanja sporova. Nerešeno je skoro 55 hiljada predmeta, pa je medijacija korisna. Već se javilo 100 sudija za medijaciju. Oni prvo upoznaju stranke sa prednošću ovakovog rešenja problema.\nPrivredni Apelacioni sud će kordinirati formiranje info pultova u privrednim sudovima i na drugim mestima gde ima mogućnosti za to. Prvi put će biti otvoren u Privrednom sudu u Beogradu a do kraja godine će se info pultovi otvoriti u Privrdnim sudovima cele Srbije. Tu će se moći dobiti pisane informacije PKS o postupku van sudske medijacije i liste medijatora Privredne komore sa kratkim biografijama.♦


Novosadski filmovi na Kiparskom festivalu Sineatikon - Dnevni list Danas\nPočetna » Kultura » Novosadski filmovi na Kiparskom festivalu Sineatikon\nEvropske prestonice kulture u prvom projektu saradnje\n0Piše: T.K. 07. septembra 2017. 15.36\nPrvi projekat saradnje između ovih gradova u okviru projekta Evropske prestonice kulture otvara mogućnost da novosadski autori predstave kratke igrane filmove na međunarodnom filmskom festivalu Sineatikon i na taj način novosadski film postane sastavni deo programa Pafos 2017 – Evropska prestonica kulture. Selekciju filmova koji će se predstaviti na Pafosu je izvršio Đorđe Kaćanski, istaknuti filmski stručnjak i poznavalac novosadske filmske scene. Kako sam ističe u obrazloženju selekcije, prilikom izbora se pošlo od činjenice da „nije teško razlučiti šta je istinski most između između svih epoha, vera i nacija, a to je ljubav“.\nU utorak, 5. septembra će na Sineatikon festivalu biti emitovana tri filma – „Lasta“, reditelja Milana Belegišanina, „Fenomen tvrđava“, reditelja Dragana Stojmenovića i Antala Silarda i „Otvoreni grad“, ostvarenje grupe mladih novosadskih autora pod mentorstvom Nene Tot Redžić. Osim navedenih filmova, predstavnici projekta Novi Sad 2021 će, tokom devedesetominutnog programa, predstaviti i kulturne potencijale našeg grada i prilike za saradnju.\nIstovremeno, biće organizovani zajednički sastanci tima usmereni ka podizanju kapaciteta projekta Novi Sad 2021. Takođe će biti organizovan i trodnevni trening o volonterizmu u svetlu pripreme izrade volonterske platforme grada Novog Sada sa ciljem da omogući sistematičan i efikasan pristup volonterizmu koji je veoma značajan segment projekta Evropske prestonice kulture. Ovo će omogućiti razvoj kapaciteta članova tima, koji će imati priliku da, na konkretnom primeru organizacije međunarodnog filmskog festivala, ostavri uvid u volonterski sistem jedne Evropske prestonice kulture i tako se bolje pripreme za predstojeće pripremne aktivnosti.\nPodsetimo, Fondacija Novi Sad 2021 je započela implementaciju niza strateških mera usmerenih ka podsticanju internacionalizacije kulturne saradnje u našem gradu. Projekat Evropske prestonice kulture otvara nove mogućnosti podsticanja kulturne saradnje novosadske kulturne scene sa svim zemljama i gradovima na evropskom kontinentu. Na taj način se podstiče internacionalizacija kulturne scene grada, razvijaju nove prijateljske veze i novi dijalog. Ovo posebno podrazumeva razvoj novih kulturnih veza sa gradovima sa kojima ne postoji ili postoji veoma ograničena kulturna razmena.\nfilmski festivalNovi Sad


Šta su naučili o sebi, a šta o društvu; koje su životne vještine usvojili u okviru obrazovnih programa Inicijative mladih; O raznim izazovima njihovog vaspitanja koje su savladali i o temama koje danas predaju mladićima i devojkama govore Denis Hoti, Đorđe Trbojević i Nikola Vesić u filmu u produkciji Centra E8 i Care International.\nNakon projekcije filma, organizovane su panel diskusije na kojima su predstavnici škola i institucija, ali i bivši i sadašnji članovi „Budi muško klubova“ imali priliku da razmijene iskustva o uticaju YMI na škole i mlade u regionu.\nPanelisti su takođe naglasili važnost edukacije o životnim vještinama za buduće generacije kako bi razvili zdrave odnose zasnovane na rodnoj ravnopravnosti, razumjeli njihov fizički i emocionalni razvoj i riješili sve oblike nasilja u svakodnevnom životu.\nProgram podržavaju: Austrijska razvojna agencija, za projekat: Future4You(h) / Budućnost za mlade: Mladi kao lideri za obrazovanje o životnim veštinama na Balkanu; Vlada Švajcarske u Bosni i Hercegovini za projekat: Inicijativa mladića – Promovisanje zdravijih životnih stilova i smanjenje interpersonalnog nasilja među mladima u BiH osporavanjem rodnih stereotipa III; Fondacija OAK i CARE Njemačka za projekat: Mladi kao budući lideri za promociju životnih veština.


Predstavnici DCK BiH na ENDOV sastanku u Berlinu\nU periodu od 17-20.05.2017. godine Generalni sekretar Društva Crvenog krsta/križa Bosne i Hercegovine gosp. Branko Leko i koordinator za međunarodnu saradnju i asistent generalnog sekretara g-đica Žaklina Ninković učestvovali su na sastanku Evropske mreže za razvoj volontiranja (ENDOV) Crvenog krsta/križa i Crvenog polumjeseca, koji je organizovao Njemački Crveni križ u svome sjedištu u Berlinu.\nPodrška za dolazak i smještaj delegacije DCK BiH u Berlin osigurana je od strane sekretarijata ENDOV-a. Na sastanku su učestvovali predstavnici sljedećih nacionalnih društava: Austrije, Bosne i Hercegovine, Danske, Finske, Nizozemske, Irske, Islanda, Italije, Kirgistana, Norveške, Njemačke, Rusije, Španije, Švicarske, Švedske, Ukrajine, Velike Britanije kao i predstavnici Međunarodne federacije društava Crvenog krsta/križa i Crvenog polumjeseca (MFDCKiCP) iz sjedišta u Ženevi, te predsjednica Evropskog koordinacijskog komiteta za mlade.\nGlavne teme sastanka o kojima se razgovaralo su bile: Izgradnja kapaciteta za volontersko rukovodstvo i novi minimalni standardi, Smjer djelovanja MFDCKiCP za psihosocijalnu podršku iz 2003. godine, Globalni plan akcije MFDCKiCP o volontiranju, a predstavljeni su i primjeri dobre prakse u radu sa volonterima iz Danskog, Norveškog i Crvenog križa Velike Britanije, te su međusobno razmijenjena iskustva, kao i materijali i sredstva za rad vezano za sve aspekte angažovanja i rada volontera. Tokom sastanka učesnicima se obratio zamjenik generalnog sekretara Njemačkog Crvenog krsta/križa gosp. Johannes Richter. U pauzi konferencije predstavnici DCK BiH su održali kraći sastanak sa gosp. Johanesom Richterom, te g-đom Metchild Richter, šeficom Odjela za međunarodnu saradnju i g-đom Jutom Hermens iz Službe traženja Njemačkog Crvenog križa. I ova prilika je iskorištena za izražavanje zahvalnosti Njemačkom Crvenom križu za dugogodišnju podršku i saradnju sa DCK BiH (a posebno za vrijeme i nakon većih elementarnih nepogoda), te je upućen poziv Njemačkom Crvenom križu za posjetu DCK BiH u povodu preseljenja Stručne službe u svoju zgradu – nacionalni spomenik.


Rast poslovanja Atlantik grupe - Nira Press\nPočetna » Rast poslovanja Atlantik grupe\nRast poslovanja Atlantik grupe\nAtlantik Grupa je u 2014. godini ostvarila prihode od prodaje od 670,8 miliona evra, što u odnosu na prethodnu godinu predstavlja rast od 2,4 odsto\nDobit pre kamata i poreza (EBIT) iznosi 57,8 miliona evra i porasla je 3,8 odsto, dok neto dobit nakon manjinskih interesa iznosi 28 miliona eura, što je 2,6 odsto više.\n– Iako su 2014. godinu obeležili posebno teški makro i mikroekonomski uslovi, primarno, Atlantik Grupa beleži prihode i profitabilnost u skladu sa najavljenim očekivanjima, uz kontinuirano smanjenje zaduženosti. Ponosni smo na ostvareni rezultat, a u 2015. nastavljamo sa fokusom na dalji rast i internacionalizaciju poslovanja, upravljanje operativnim i finansijskim rizicima, održavanje likvidnosti i upravljanje finansijskim obavezama – istakao je Emil Tedeski, predsednik uprave Atlantik Grupe.\nU poslovanju Atlantik Grupe, 2014. godinu obeležili su uspešan početak distribucije Unileverovog asortimana na tržištu Hrvatske i Slovenije i izgradnja nove fabrike energetskih pločica Multipauer iz asortimana sportske i aktivne ishrane u Industrijskom parku Nova Gradiška. Time je dovršen najveći investicioni ciklus u proširenje i razvoj sopstvenih proizvodnih kapaciteta u istoriji poslovanja kompanije, ukupne vrednosti 13 miliona evra.\nU cilju dalje internacionalizacije poslovanja i jačanja brendiranog asortimana, u novembru 2014. Atlantik Grupa je potpisala ugovor o stopostotnom preuzimanju kompanije Fudlend sa sedištem u Beogradu i proizvodnim pogonima u podnožju Kopaonika.


Sahranjena dr Sonja Rakočević - Radio Kontakt Plus\n13:06, 09.01.2021Izvor: RTV KIM\nDoktorka Rakočević (47) je preminula je 7. januara od posledica korona virusa, u KBC "Dr Dragiša Mišović" u Beogradu.\nPoslednju poštu dr Rakočević odali su porodica i prijatelji na liturgiji i opelu koje je služio vladika raško-prizrenski Teodosije, uz sasluženje oca Mihaila, igumana manastira Svetih Arhangela i paroha crkve Pokrova Presvete Bogorodice u Babinom Mostu, Aleksandra Našpalića.\n"Svi smo svedoci njene nesebične ljubavi. Kao majka i kao supruga, ali i kao sestra u Hristu tu ljubav je pokazivala. Nije mislila o sebi i svom zdravlju, koliko je mislila o zdravlju dece za koju je bila zadužena da brine. Isto tako o dobru i o zdravlju svojih bližnjih, poništavajući tako sebe. Tom žrtvom i ljubavlju ona je našla sebe, ne u ovom zemaljskom vremenom životu koliko u večnom", kazao je vladika Teodosije.\nVladika je podsetio da je dr Sonja Rakočević često sa svojom porodicom boravila u Manastiru Svetog Dimitrija u Sušici, te da je govorila da je "ovo mesto pravi raj".\n"Ne sluteći da će upravo ovo mesto, ova zemlja kosovsko-metohijska i osveštana zemlja ovog manastira primiti njeno telo, da će ova zemlja biti majka telu njenom, a da će Gospod uzeti njenu dušu u večna nebeska naselja, tamo gde obitavaju pravednici i oni koji su služili Bogu", istakao je vladika u svojoj besedi.\nEmotivnim govorom se od svoje supruge oprostio Živojin Rakočević, književnik i novinar.\nPodsetio je na njihovo upoznavanje tokom studentskih protesta u Prištini krajem 90-ih, venčanja u crkvi Svetog Nikole u tom gradu, prvog u ovom hramu nakon ratnih sukoba, ali i drugih uspomena iz njihovog zajedničkog života i borbe za slobodu.\nPored supruga Živojina, doktorka Sonja je iza sebe ostavila sina Dimitrija i ćerku Simonidu, ali i brojnu decu koju je lečila na centralnom Kosovu.\nGodinama je bila deo lekarske organizacije Sveti Jovan Milostivi, sa kojom je obilazila i lečila stare i bolesne u izolovanim sredinama na Kosovu.\nDr Rakočević bila je i saradnik italijanske organizacije "Prijatelji Dečana" (Amici di Decani), putem koje je slala mališane iz srpskih sredina na lečenje u Italiju.\nPreminula je na Božić, a sahranjena na praznik Svetog Stefana.\nTagovi: ZdravstvoKorona virusKosovo\n„Balkanski sindrom - korupcija i mito“\nKosovska masovna vakcinacija u pola radnog vremena\nObnovljena zgrada ambulante u selu Vidanje kod Kline\n„Kada izađeš prazna iz porodilišta“\nKosovska Mitrovica: Zavodu za javno zdravlje uručen aparat za utvrđivanje antitela\nPrivremeni organ opštine Kosovska Mitrovica: Biće angažovano još geronto domaćica


Partneri za implementaciju i podršku - DATALAB\nImplementacioni partneri su zaduženi za niz veoma značajnih aktivnosti, koje se izvode kod korisnika neposredno nakon kupovine odgovarajuće verzije PANTHEON-a. Sistem je potrebno najpre implementirati, zatim buduće korisnike obučiti za rad i obezbediti aktivnosti koje su potrebne za održavanje.\nUvođenje ili Implementacija\nUvođenje ili Implementacija je veoma značajan prvi korak, za koji su zaduženi naši partneri. U ovoj fazi se vrše podešavanja svih parametara, koji određuju rad aplikacije u okviru određenog preduzeća. Aktiviraju se moduli (oblasti), koji pokrivaju određene poslovne procese i sa korisnicima se definišu postupci, koji su potrebni za pravilno delovanje aplikacije.\nDrugi korak je obuka korisnika koju obavljaju Datalab partneri, koji veoma dobro poznaju rad PANTHEON-a, kao i sistem delovanja u preduzeću i naravno, veoma dobro znaju šta sve treba naučiti krajnje korisnike. Prenos znanja na korisnike je od veoma velikog značaja, jer se na taj način postiže optimalno korišćenje svih prednosti, koje pruža PANTHEON.\nPoslednja aktivnost koju izvode implementacioni partneri je održavanje sistema. Neke stvari se izvode on-line u samom razvojnom centru, dok neke obavljaju naši partneri na samom terenu. Uslugu održavanja sistema korisnik dogovara sa partnerom i definiše međusobna prava i obaveze odgovarajućim ugovorom.\nMeđu našim partnerima, možete pronaći kvalifikovane konsultante za oblast za koju Vam je potrebna pomoć.\n011 41 41 448\n060 386 81 01\n021 661 33 40\n063 519 474\n011 40 47 100\n014 29 22 22\n011 228 30 81\n011 441 25 93\n063 432 654\n060 700 10 14\n011 201 80 57\n011 241 67 54\n063 7819 703\n011 227 22 89\n063 284 059\n063 103 46 46\n011 4040 900\nNinosava Milenković Jošić\nVECTOR IT doo\n063 518 639\n060 354 04 02\n011 22 81 101\n063 507 414\n021 300 7818\n063 716 22 41\n064 810 75 93\n063 324 176\n019 801 701\n069 158 55 22\n066 544 00 05\n063 576 255\n011 3573 654\n065 620 20 16\nUkoliko želite više informacija o partnerskom programu, pozovite nas na (011) 404 8604 ili pošaljite upit putem e-mail-a.


Beograd: Zajedničko saopštenje grada Beograda, Ministarstva za infrastrukturu i JP „Putevi Srbije” — Викиновости\nBeograd: Zajedničko saopštenje grada Beograda, Ministarstva za infrastrukturu i JP „Putevi Srbije”\nNa danas održanom sastanku u Skupštini grada, kome su prisustvovali predstavnici grada, Ministarstva za infrastrukturu i Javnog preduzeća „Putevi Srbije” usaglašeni su svi neophodni koraci vezani za rekonstrukciju mosta „Gazela”.\nUtvrđeno je da JP „Putevi Srbije”, kao potpisnik ugovora o rekonstrukciji i kao nosilac projekta ima punu odgovornost, kao i da je neophodno da o trenutnom stanju svih delova mosta u najkraćem mogućem roku zvanično obavesti i grad Beograd i ministarstvo.\nIzvođaču radova , kompaniji „Štrabag”, dat je rok od 28 dana da predloži preciznu dinamiku radova po svim fazama, što uključuje stručnu saobraćajnu analizu i predlog mera tokom neophodnih izmena u režimu saobraćaja za vreme radova.\nNa sastanku je konstatovano da je veoma važno da JP „Putevi Srbije” obezbede završetak kružnog puta i dela obilaznice oko Beograda, Sektora 5 i Sektora 6, potpuno izmeštanje teretnog i kamionskog saobraćaja iz Beograda na alternativne pravce, kao i privremeno izmeštanje carinskih terminala iz centra Beograda.\nTek po davanju saglasnosti gradske stručne saobraćajne komisije i Ministarstva za infrastrukturu moguće je pristupiti najneophodnijoj rekonstrukciji mosta uz prethodno obezbeđenje navedenih uslova a u cilju što manjeg ometanja saobraćaja.\nNa sastanku je takođe konstatovano da je grad Beograd, iako nije ugovorna strana, izvršio sve svoje obaveze prema Evropskoj investicionoj banci, kao i da će eventualne nove na sebe preuzeti JP „Putevi Srbije” kao investitor rekonstrukcije mosta „Gazela”, navodi se u zajedničkom saopštenju Uprave grada Beograda, Ministarstva za infrastrukturu i JP „Putevi Srbije”.\n„Београд: Заједничко саопштење града Београда, Министарства за инфраструктуру и ЈП „Путеви Србије”” Град Београд, 18. март 2010. (srpski)\nPreuzeto iz „https://sr.wikinews.org/w/index.php?title=Београд:_Заједничко_саопштење_града_Београда,_Министарства_за_инфраструктуру_и_ЈП_„Путеви_Србије”&oldid=1352536”\nOva stranica je poslednji put uređena na datum 18. mart 2010. u 17:42 č.


Hapšenje jednog od demonstranata, Havana 11. jula 2021.\nJedna osoba je poginula tokom antivladinih demonstracija na Kubi koje su potresle ostrvo poslednjih dana.\nDiubis Laurencio Tejeda, 36, stradao je u ponedeljak u predgrađu Havane tokom sukoba demonstranata i policije.\nPrema ministarstvu unutrašnjih poslova, on je bio deo grupe koja je napala vladin objekat. Navodi se i da su neki demonstranti uhapšeni. Svedoci, međutim, kažu da su snage bezbednosti napale ljude koji su izašli na ulice u znak protesta.\nJoš uvek nema zvaničnog objašnjenja za to kako je Diubis Laurencio Tejeda umro.\nDržavni mediji rekli su da je u ponedeljak bio umešan u "uznemiravanja" u kvartu La Guinera u Havani, gde je grupa navodno napala vladin objekat. Izveštava se da je nekoliko drugih povređeno, uključujući pripadnike snaga bezbednosti.\nAli svedoci su rekli da su snage bezbednosti napale mirne demonstrante koji su se pridružili spontanim demonstracijama u susedstvu.\n„Mislim da su komunisti izgubili kontrolu, neće imati rešenje za ovu situaciju“, rekao je.\nKubanska policija na ulicama nakon protesta\nŽena koja je u policijskoj stanici u Havani pitala za svog 21-godišnjeg sina rekla je agenciji AFP da je odveden iz kuće, "sa lisicama i pretučen". Dodala je: „Odveli su mnoge iz komšiluka, mlade i stare“.\nMladić, koji je rekao da se zove Carlos Alberto, a BBC ga je kontaktirao telefonom, rekao je da se skrivao u kući svoje devojke nakon učešća u demonstracijama. „Bojim se da bi se isto moglo dogoditi i meni“, rekao je. „Mi samo tražimo slobodu i ovim stavom oni pokazuju šta jesu: diktatura.“\nAntivladine demonstracije, koje su retke na Kubi, počele su u nedelju širom zemlje, kada je hiljade ljudi izašlo na protest zbog nestašice hrane i lekova, poskupljenja i vladinog postupanja tokom epidemije COVID-19. Ovakva neovlašćena javna okupljanja na Kubi su ilegalna.\nPredsednik Kube Miguel Diaz-Canel nazvao je demonstrante "kontrarevolucionarima".\nSukob policije i demonstranata na Kubi\nObjave na društvenim mrežama pokazale su kako ljudi prevrću policijske automobile i pljačkaju državne prodavnice koje svoju robu cene u stranim valutama. Za mnoge Kubance ove prodavnice su jedini način na koji mogu kupiti osnovne potrepštine, ali cene su visoke.\nČini se da su demonstracije rezultat iscrpljenosti društva koja proističe iz različitih ekonomskih i zdravstvenih kriza, kažu analitičari. Pandemija i ekonomske mere koje je preduzela vlada otežale su život na Kubi.\nBilo je izveštaja o nestanku interneta širom ostrva. Kuba je uvela pristup mobilnom internetu u decembru 2018. godine, ali ga kontroliše država.\nNadzorni organ za isključivanje interneta NetBlocks rekao je u ponedeljak da je državni Internet provajder Etecsa blokirao pristup platformama među kojima su WhatsApp i Facebook.


Priznanje gradonačelnici Užica od zdravstvenih radnika – ZoomUe\nby Vesna Đurović · Published 27 маја, 2021 · Updated 27 маја, 2021\nUŽICE-Savez udruženja zdravstvenih radnika Srbije i Udruženje zdravstvenih radnika Užice su dodelili gradonačelnici Užica Jeleni Raković Radivojević priznanje za iskazani profesionalizam i ljudskost u borbi protiv korona virusa.\nGradonačelnica je istakla da joj je to priznanje posebno drago jer dolazi od kolega, zdravstvenih radnika iz ustanove na čijem čelu je bila više godina.\n„Sa druge strane danas, kada se nalazim na čelu Grada mogu da obećam da će naše zdravstvene ustanove imati punu podršku i pomoć u stvaranju najboljih uslova za negu pacijenata, jer zdravlje Užičana jeste na vrhu liste naših prioriteta. Takođe, važno je i da svi zaposleni imaju bolje uslove za rad„, navela je gradonačelnica Jelena Raković Radivojević.\nViše od 1000 članova broji Savez udruženja zdravstvenih radnika Srbije i Udruženje zdravstvenih radnika Užice u zdravstvenim ustanovama u Užicu i regionu.\nTags: jelena rakovic radivojevicpriznanjeudruzenje zdravstvenih radnika\nFudbaleri Sloge počeli zimske pripreme\nby Ivan Jankovic · Published 26 јануара, 2022\nNext story Gradski bazen radi do ponoći\nPrevious story Sutra bez vode veći deo Užica


Mars aflikovan od Saturna - Dobrodošli na zvaničnu stranicu astrologa Jovane LG Bogoslovov\nTranzitni Mars aflikovan od Saturna\nSaturn s' druge strane opisuje nasledjene modele ponašanja, porodične i društvene uticaje, ograničenja i blokade, prepreke, koje ponekad i sama osoba po naučenoj matrici ponavlja.\nUkoliko je Mars u opoziciji prema Saturnu, sve ukazuje na osobe koje biraju da “stvari” urade na najteži mogući način. Ovaj aspekt se definiše u najranijem periodu odrastanja, pa sama osoba koja ga ima, od najranijih dana stiče utisak da joj sudbina nije naročito naklonjena.\nTokom ove godine, devetnaest ljudi je ubijeno, a najmanje pedeset i devet je povređeno u eksploziji posle koncerta američke pevačice Ariane Grande u Mančesteru, saopštila je policija.\nUkoliko se sada dvoumite, odustanete, povučete se i pokleknete (Mars i Saturn su u kardinalnim znacima), ako se uplašite od neuspeha, odbijanja ili jednostavno sebi kažete da nemate šansu ili da niste dovoljno vredni, doživećete neuspeh i okončaćete možda čak i najvrednije planove.\nUpravo ova opozicija ukazuje i na osećaj uskraćenosti i subjektivni doživljaj izdaje, koji se može odviti baš kroz one koje najviše volite ili ih jednostavno smatrate autoritetom.


Atina: Snažna podrška pristupanju Crne Gore EU\nDatum objave: 18.07.2017 11:49 | Autor: MEP\nGrčka čestita na pristupanju Crne Gore NATO Alijansi i pozdravlja ostvarene rezultate u procesu pristupanja EU, saopšteno je tokom posjete ministra evropskih poslova Aleksandra Andrije Pejovića Atini. Na sastancima s alternativnim ministrima vanjskih poslova Jorgosom Katrugalosom, te ekonomije i razvoja Aleksisom Haricisom i članovima parlamentarnih odbora za evropske i međunarodne poslove, te grupe prijateljstva s Crnom Gorom u grčkom Parlamentu, prenijeta je puna podrška Grčke evropskoj integraciji Crne Gore. Na sastancima s grčkim sagovornicima je učestvovao i ambasador Crne Gore u Grčkoj Petar Popović.\nMinistar Pejović je zahvalio na podršci koju su grčki eksperti pružili u više oblasti poput, pravde i unutrašnjih poslova, poljoprivrede i bezbjednosti hrane, životne sredine, saobraćaja i telekomunikacija i unutrašnjeg tržišta. Informisao je sagovornike o aktuelnom stanju i daljim planovima u pregovaračkom procesu. Ministar je ukazao na niz konstruktivnih rješenja u različitim privrednim i drugim oblicima saradnje, kako bi se raspoloživa sredstva iz evropskih fondova mogla učinkovitije koristiti za povezivanje dvije države, a samim tim i cijele Jadransko-jonske regije.\nMinistar vanjskih poslova Jorgos Katrogalos je istakao da Grčku raduju uspjesi koje Crna Gora ostvaruje na vanjskopolitičkom planu i prenio da i u nastavku procesa pristupanja možemo računati na punu podršku prijateljske Grčke. U tom kontekstu sagovornici su razmijenili mišljenja o unapređenju saradnje u poglavljima u kojima ta država ima dobru ekspertizu i gdje prenos grčkog iskustva i znanja može značajno doprinijeti sprovođenju reformi i ubrzanju pristupnih pregovora s EU, poput ribarstva, poljoprivrede, životne sredine, konkurencije i korištenja strukturnih fondova.\nTokom sastanka s ministrom ekonomije i razvoja Aleksisom Haricisom, izraženo je zadovoljstvo odličnom saradnjom dvije države u okviru Mediteranskog i Jadransko-jonskog transnacionalnog programa, gdje crnogorski partneri u 20 projekata sarađuju s grčkim partnerima na razvoju pametnog i održivog rasta, boljoj povezanosti u oblasti saobraćaja i energetike s posebnim akcentom na Jadransko-jonski autoput i Jonsko-jadranski gasovod.\nTokom posjete grčkom Parlamentu, razmijenjena su mišljenja i iskustva u vezi sa ulogom parlamenta u procesu EI, i razgovarano o sprovođenju Memoranduma o unapređenju saradnje parlamenata dvije države. Sagovornici ministra Pejovića su istakli da će Grčka, kako kroz bilateralnu, tehničku i ekspertsku saradnju, tako i kroz regionalne inicijative nastaviti pružati snažnu podršku pregovaračkom procesu, ubrzanju reformi i pristupanju EU.


EK o medijima u Srbiji: Bez napretka u slobodi izražavanja - Raskrikavanje\nEK o medijima u Srbiji: Bez napretka u slobodi izražavanja\n29.05.2019. Vesna Radojević Foto: Pixabay /almathias\nSrbija nije ostvarila napredak u pogledu slobode izražavanja i to predstavlja razlog za ozbiljnu zabrinutost, navodi se u danas objavljenom izveštaju Evropske komisije o napretku Srbije na putu evropskih integracija za 2019. godinu.\nSlučajevi pretnji i nasilja nad novinarima su i dalje problem, navodi se u izveštaju i dodaje da su pravosnažne presude i dalje retke u slučajevima zastrašivanja novinara.\n„Srpske vlasti moraju brzo reagovati i javno osuditi govor mržnje i pretnje novinarima“, stoji u izveštaju i dodaje se da je u izveštajnom periodu Vlada Srbije zabeležila sedam fizičkih napada i napada na imovinu novinara. Medijska udruženja su navela da je broj političkih, ekonomskih i drugih pritisaka na novinare porastao.\nKako se navodi, Srbija treba da stvori okruženje za neometanu slobodu izražavanja, kao i da obezbedi punu implementaciju medijskih zakona. Takođe navode da bi Srbija trebalo da ojača nezavisnost REM i unapredi njegove kapacitete da proaktivno radi.\nKao jednu od preporuka navode i usvajanje i implementaciju nove medijske strategije na transparentan i inkluzivan način.\nUpliv vlasti u medije kroz projektno sufinansiranje\nPodsetimo, Raskrikavanje je napravilo bazu sufinansiranja projekata medija Kešformisanje koja je pokazala da najviše novca po ovom osnovu odlazi medijima koji šire lažne vesti, odnosno medijima koji podržavaju politiku vladajuće partije.\nTako su samo u protekle dve godine na lokalnim konkursima za medijsko sufinansiranje projekata od javnog značaja mediji bliski trenutnoj vladajućoj strukturi dobili su više od 260 miliona dinara, pokazuju zvanični podaci lokalnih samouprava u Srbiji koje je Raskrikavanje prikupilo. Podaci pokazuju da su, između ostalog, brojni mediji u vlasništvu Radoice Milosavljevića dobili više od 59 miliona dinara, a više od 45 miliona dinara za dve godine dodeljeno je medijima niškog biznismena Vidosava Radomirovića.\nUbedljivo najviše novca dobila je mreža firmi „Kopernikus” - kompanija „Kopernikus Cable Network” u vlasništvu Zvezdana Milovanovića, poverenika SNS-a u Nišu je preko povezanih frimi dobila oko 65 miliona dinara.


Akcija za sportske terene Sevojna - Sportsko Udruzenje Sevojno\nSportsko Udruzenje Sevojno > Akcija za sportske terene Sevojna\nSevojno mesto od oko 6000 stanovnika ima jedino sportsko igralište koje ispunjava standarde i nalazi se u okviru OŠ “Aleksa Dejović“. U školi redovno pohadja nastavu 600 đaka. Na ovim terenima se izvode časovi iz fiskulturne nastave, i svakodnevno trenira 150 košarkaša i 30 odbojkašica,i rekreira se veliki broj naših sugrađana.\nZajedničkim snagama OŠ„Aleksa Dejović“ i SU „Sevojno“ i uz pomoć Atria Keramike i donatora Vidana Antonijevića rekonstruisani su i obnovljeni koševi na košarkaškom terenu. Na fudbalskom terenu je postavljena tribina u saradnji sa Udruženjem „Radomir Rašo Mutavdžić“.\nOvi tereni su imali dotrajalu podlogu koja je zadnji put presvučena pre 20 godina. Razne pukotine,deformacije,izlizanost asfalta su ometale izvodjenje aktivnosti na terenima. Akcija koju su pokrenuli SU „Sevojno“ i OŠ „Aleksa Dejović“ da se skupe sredstva i presvuku tereni je dala rezultat. Firma Komex koja je dala ponudu za izvodjenje radova je i kompletno renovirala košarkaški teren koji je sada dobio svoju lepotu. Dobijen je savremen košarkaški teren kojim malo ko može da se pohvali. Teren je odradjen od materijala koji je uvežen iz SAD i tamo se koristi na sportskim terenima. Naš sugrađanin B.V. je prepoznao trud i želju za boljim sutra otganizatora akcije i obezbedio sredstva za kompletno novi odbojkaški teren i rekonstrukciju fudbalskog terena i ulepšavanje oko njega. Ovim gestom naš sugradjanin je pokazao da postoje ljudi velikog srca koji bi dali sve za svoje mesto i jedno veliko HVALA od svih nas.\nNašu akciju za obnovu terena su podržali mnogi humani ljudi sa našeg kraja kao i veliki broj firmi kojima se takođe zahvaljujemo u ime dece i omladine Sevojna. Medijski podrška koju smo imali od strane naših prijatelja, koji su pratili i preneli ove vesti na svojim portalima i televizijama mnogo nam je pomogla da ova akcija uspe.\nPokazali smo da zajedno možemo sve.


Nastavlja se postupak nabavke pasoških knjižica – Radio Feral\nAgencija za identifikacione dokumente, evidenciju i razmjenu podataka Bosne i Hercegovine (IDDEEA) je danas od Ureda za razmatranje žalbi Bosne i Hercegovine zaprimila zaključak kojim se postupak pokrenut po žalbi francuske kompanije „Gemalto“ obustavlja jer je ova kompanija odustala od žalbe.\nIDDEEA je odmah nakon zaprimanja zaključka izvršila ocjenu blagovremeno dostavljenih zahtjeva za učešće u pregovaračkom postupku nabavke pasoških knjižica i utvrdila da uslove za nastavak postupka ispunjavaju kompanije UAB „Garsu pasaulis“, Vilnius, Litvanija i Mühlbauer d.o.o. Banja Luka. Ovim je postupak nabavke pasoških knjižica nastavljen u skladu sa Zakonom o javnim nabavkama.\nUvjereni smo da će se ovaj postupak javne nabavke blagovremeno okončati i da će se izdavanje pasoških knjižica građanima Bosne i Hercegovine nastaviti u kontinuitetu, saopćeno je iz Agencije za identifikacione dokumente, evidenciju i razmjenu podataka Bosne i Hercegovine.\n← U Kalesiji poplavljeno oko 30 hektara zemljišta\nSve više stranih radnika na Islandu: Najpotrebniji građevinci →


Link realizovao prvu radionicu u okviru projekta „Aktivatori na putu interkulturalnosti“ – Kancelarija za mlade Sombor\nLink realizovao prvu radionicu u okviru projekta „Aktivatori na putu interkulturalnosti“\nU okviru ovogodišnjeg Javnog konkursa za realizaciju Lokalnog akcionog plana za mlade, Centar za razvoj zajednice LINK počeo je sa realizacijom projekta za mlade „Aktivatori na putu interkulturalnosti“.\nRadionica je održana u prostorijama Srednje ekonomske škole Sombor. Radionici je prisustvovalo 15 mladih zbog mera propisanih povodom pandemije Kovid 19. Tema radionice je bila Sombor (prostor-grad, sela, salaši, stanovništvo- etnička struktura, zanimljivosti iz prošlosti grada).\nNeki od učesnika pokazali su posebno interesovanje, a neki i odlično poznavanje teritorije Sombora i prigradskih naselja, dok je većini dobar deo informacija bio nov i nepoznat. Za sledeću radionicu učesnici su dobili zadatak da priprema jednu zanimljivu priču vezanu za mesto u kom žive.


BOŽOVIĆ I DRITAN Spin ambasadora Srbije u Crnoj Gori | Svet | Direktno\n29. 10. 2020. 16:32 5\nObjavljivanje fotografije na kojoj razgovaraju u podgoričkom restoranu Vladimir Božović, ambasador Srbije u Crnoj Gori, i Dritan Abazović, lider građanskog pokreta URA, izazvala je brojne polemike u crnogorskim medijima, a i Vučićevim u Beogradu.\nU Crnoj Gori taj sastanak većina posmatra kroz prizmu pritiska na aktere koji bi trebalo da sastave novu crnogorsku vladu, dok beogradska žuta štampa naivno napada predstavnika Srbije u Crnoj Gori. Navodni ataci i prekori kako Božović šuruje sa liderom stranke koja ne želi i čvrsto se protivi da vidi srpske predstavnike u novoj vladi nisu ništa drugo nego priprema novog, ali veoma providnog spina.\nŠta treba da se desi? U predvečerje konačnog dogovora i načelnog pristanka lidera pobedničke koalicije oko preraspodele resora (jer malo je verovatno da će neko prokockati volju građana Crne Gore), pojavljuje se Božović kako razgovara sa Abazovićem, koji ga verovatno nije mogao odbiti, jer diplomatska aktivnost koju su u prethodnim danima imali predstavnici pobedničke koalicije podrazumevala je verovatno i neku vrstu razgovora sa ambasadorom Srbije.\nSada je svima jasno da će uspeh oko sastava nove vlade svakako pripasti i Aleksandru Vučiću, koji je preko svog ambasadora uspeo da "pomiri nepomirljive strane" i još jednom dokaže svoj spasilački kapacitet.\nVoleli bismo da grešimo, ali dosadašnji diplomatski potezi Srbije kada je u pitanju Crna Gora, bojimo se da nisu uvek bili na liniji ako ništa drugo, onda istine. Svi se sećamo, mada pamćenje kod nas najkraće traje, nabavke specijalnog respiratora za lečenje mitropolita Amfilohija koji njemu pride nije nikada bio ni potreban.\nCelo srpski establišment se digao na noge kako bi se spasao život čoveku koga većina u vladajućim strukturama u najmanju ruku ne simpatiše, ali vizionarski stavovi i potezi predsednika Srbije nadilaze sve te činjenice i on je lično tu specijalnu mašinu poslao u Podgoricu sa željom da mitropolit što pre ozdravi, a da se posle mnogo ne upliće u pitanje Kosova i Metohije.\nAleksandar Vučić Vladimir Božović Dritan Abazović


Maroko: Zakonom zabranjena prodaja i proizvodnja burki\nŽena pod burkom\nMaroko je zakonom zabranio prodaju i proizvodnju burki, uz obrazloženje da pokrivanje lica nije dio njihove tradicije.\nTo je prva muslimanska zemlja koja je van zakona stavila hidžabe, kojima žene sasvim pokrivaju lice, navode portali.\nSvi proizvođači burki u Maroku dobili su obavještenja pisanim putem kojima se zabranjuje svaka dalja proizvodnja i prodaja burki.\nOva zabrana odnosi se samo na burke koje potpuno prekrivaju lice, a Marokanke, uglavnom, ne nose burke već nikab, vrstu vjerske marame.\n"Preduzeli smo korake da potpuno stavimo van zakona uvoz, proizvodnju, prodaju i reklamiranje burki u svim mjestima u Maroku", potvrdio je visoki službenik marokanskog Ministarstva unutrašnjih poslova.\nIako je Maroko većinska muslimanska država, nakon zabrane burke javnost je, uglavnom, pozitivno reagovala, jer Marokanci burku ne smatraju svojom, kao drugi Arapi, te zbog toga reakcija nije bila mnogo negativna.


Vlada odlučuje o rafineriji – Semendria\nUtorak, 12. jul 2011. PRIVREDA- Odluku o izdavanju placa za gradnju rafinerije u Smederevu moraće da potvrdi Vlada Srbije, pošto je smederevska vlast za dva meseca produžila rok za odluku. Pošto je Vlada Srbije uredbom promenila uslove za izdavanje placeva, ponuda “Komiko oila” za 113 hektara od 286 miliona dinara, koja je u trenutku raspisivanja oglasa bila tri puta veća od početne cene, sada je daleko niža od propisanih uslova po novoj uredbi.\nSmederevsko gradsko veće naložilo je Odeljenju za urbanizam, izgradnju i komunalne delatnosti i onom za lokalni ekonomski razvoj da u roku od 60 dana sačine elaborat „o opravdanosti za otuđenje ili davanje u zakup građevinskog zemljišta u javnoj svojini“ na kome bi trebalo da budu podignuta postrojenja za preradu nafte. Ovaj elaborat treba da bude prezentiran Vladi Srbije, ali da bude i na javnom uvidu. U “Komiko oilu” kažu da neće odustati od gradnje, iako je odluka o izdavanju zemljišta odložena.\n– Elaborat bi trebalo da pokaže ekonomsku opravdanost investicije i njen značaj za privredu grada i čitave države i verujemo da će to samo biti potvrđeno onog momenta kada se nađe pred Vladom Srbije. To je, uostalom, zakonska procedura, “Komiko Oil” je i do sada poštovao zakone Srbije i tako smo prihvatili i ovu odluku smederevskog Gradskog veća. Tačno je da odlažemo ulaganje najmanje za dva meseca, ali bolje da prođu i ta dva meseca nego da nam sutra neko prebacuje da smo dobili nešto “ispod žita” – kaže Radomir Radivojević, zamenik direktora “Komiko Oila”. On dodaje i da mu je čudno što gotovo da niko više i ne pominje iznos same investicije, jer uz početnih više od 200 miliona dolara ide i vrednost opreme koja će biti instalirana, kao i činjenica da će gradnja rafinerije zaposliti domaće građevinske kapacitete i najmanje 2.000 lokalnih radnika dok traje njeno podizanje.\n– Zaboravlja se i to da se “Komiko Oil” obavezao da izgradi krak naftovoda od Pančeva do Smedereva, koji će koštati najmanje petnaestak miliona dolara, a koji će ostati građanima Srbije i kada istekne zakup – kaže Radivojević. On navodi da se investitor obavezao na poštovanje standarda EU u zaštiti životne sredine, pa i ulaganja u lokalnu zajednicu, pošto će snositi troškove prelaska na gas kao pogonsko gorivo za sva vozila gradskog prevoza i javnih službi, kao i prelazak na gas u 12 smederevskih kotlarnica centralnog grejanja, koje sada koriste mazut.\nGradonačelnik Smedereva Predrag Umičević kaže da je obaveza gradske vlasti da urade elaborat o opravdanosti davanja placa u zakup zbog državne odluke o ceni izdavanja.\n– Poštujući uredbu Vlade, predložio sam Gradskom veću da donese odluku kakva je usvojena. Ovo nije odbijanje investitora već poštovanje zakonske procedure. Smederevo se našlo u ovoj situaciji ne svojom zaslugom nego zato što je neko u državi promenio procenu cene za otuđenje ili zakup zemljišta. Iz nadležnog ministarstva smo dobili tumačenje da idemo na izradu elaborata, što dodatno produžava postupak, ali ga, s druge strane, i čini apsolutno transparentnim. Uostalom, i građani Smedereva će imati uvid u kompletnu dokumentaciju – podseća Umičević.\n« Treće mesto za Smederevke\nBalkanska odiseja u Smederevskoj tvrđavi »


Komemorativni performans ekipe predstave „Smrt fašizmu: o Ribarima i Slobodi“ – Reflektor teatar\nby REFLEKTOR TEATAR March 27, 2021\nMINUT BUKE ZA DRAGOLJUBA ĐURIČIĆA\nDanas, 27. marta 2021. godine, Reflektor teatar odigraće posebno izvođenje predstave „Smrt fašizmu: o Ribarima i Slobodi“ u režiji Milene Bogavac.\nNakon godinu dana pauze, promene u glumačkoj podeli i brojnih otkazivanja usled nepovoljne epidemiološke situacije, „Smrt fašizmu“ se vraća na scenu najsimboličnijeg od svih datuma: na osamdesetu godišnjicu od velikih protesta, koji su Beograd učinili prvom tačkom otpora fašizmu, u Evropi. Ovim protestima, kao i mladim ljudima koji su ih predvodili i organizovali, inspirisana je i radnja same predstave.\nTakođe, 27. mart jeste datum koji se širom sveta obeležava kao Svetski dan pozorišta.\nIzvođenje je posvećeno Dragoljubu Đuričiću (1953-2021), muzičaru, antifašisti, kompozitoru i članu autorskog tima ove predstave, koji je 15. marta preminuo usled posledica koronavirusa.\nIako epidemiološke mere nalažu da u publici bude vrlo ograničen broj gledalaca, ekipa predstave nije želela da propusti ovaj simbolični datum, kao priliku da igranjem oda počast svom kompozitoru, kolegi i prijatelju. Zbog toga će, pre početka predstave, u Dorćol Platzu, ali i na društvenim mrežama Reflektor teatra, publika moći da pogleda komemorativni performans pod naslovom MINUT BUKE ZA DRAGOLJUBA ĐURIČIĆA.\n„Dragoljub Đuričić nije bio čovek koji ćuti. Njegov doboš je glasno odjekivao sa čela kolone, tokom demonstracija devedesetih i dvehiljadite, a njegove mudre, jasne i ohrabrujuće reči, pratile su nas kroz čitav proces rada na ovoj predstavi. Zato ćemo Dragoljubu odati počast sećajući se kako je svirao i kako je govorio.“, objasnila je koncept performansa Milena Bogavac.\nOna je navela da u predstavi po prvi put nastupa mladi glumac Matija Živković, koji je u podeli zamenio Nikolu Živanovića. Razlog za ovu alternaciju nastao je prošle godine, kada je Nikola, na veliku radost ostatka ekipe, upisao postdiplomske studije glume i govora u Londonu. Ipak, s obzirom da se Nikoline studije zbog epidemije uglavnom odvijaju online, Nikola će i sam uzeti učešće u perfomansu MINUT BUKE ZA DRAGOLJUBA ĐURIČIĆA.\n„Ovo je naš način da iskažemo poštovanje Dragoljubu, ne samo kao našem prijatelju i kolegi, već i kao umetniku, pobunjeniku i revolucionaru, koji je i pre rada na ovoj predstavi bio naš uzor i inspiracija. Bila je velika privilegija to što smo zajedno radili na ovoj predstavi i Dragoljubov iznenadni odlazak, ponovo nas je okupio“, rekao je Đorđe Živadinović Grgur, glumac Reflektor teatra.\n„Kada je u pitanju trenutna epidemiloška situacija, bilo je razloga da predstavu i ovog puta otkažemo. Ipak, bio je i jedan da je odigramo, uprkos svemu!“, dodala je Milena Bogavac.\nPredstavu će uživo moći da gleda dvadesetoro ljudi, uz poštovanje svih mera i instrukcija, za sprečavanje širenja virusa Covid – 19. Svima koji ovoga puta nisu uspeli da dođu do svojih karata, Reflektor teatar će se odužiti strimovanjem performansa posvećenog Dragoljubu Đuričiću.


Tiket dana (sreda, 18.11.2020) – Kladjenje.rs\nHomeTiket danaTiket dana (sreda, 18.11.2020)\nTiket dana (sreda, 18.11.2020)\n18 Novembra, 2020 Peca Tiket dana 0\nVečeras se završava drugo izdanje LIge nacija, pa se vraćamo klupskom fudbalu. Što se nacionalnih timova tiče, na proleće nas očekuje start kvalifikacija za Mundijal, za koje će žreb biti obavljen narednog meseca. Posle večerašnjih utakmica saznaćemo sve učesnike završnog turnira Lige nacija, kao i sastave divizija za naredno izdanje.\nBosna i Hercegovina – Italija – 2/2 @ 2.00 u Bet365\n”Azurima” je preko potreban neki reprezentativni uspeh koji bi sprao gorak ukus posle izostanka sa prethodnog Mundijala u Rusiji. To je bio žestok udarac za fudbal na Apeninima, pa su Italijani krenuli u oporavak najpopularnijeg sporta na svim nivoima. Serija A postala je još kvalitetnija i interesantnija, a nacionalni tim se izborio za učešće na Evropskom prvenstvu bez izgubljenog boda. U Ligi nacija nisu bili najuspešniji u prethodnom izdanju, ali su sada na korak od plasmana na završni turnir. Posle pobede nad Polajcima u nedelju, neophodan im je i trijumf na ”Grbavici”, pošto od Holandije imaju samo bod više. Ukoliko ”lale” ne pobede u Poljskoj, Italiji i bod odgovara u Sarajevu, ali sumnjamo da će osluškivati dešavanja iz Poljske, pogotovo jer je selekcija Bosne, posle neuspeha u plej ofu za plasman na EURO, potpuno u kanalu. Bosna je i oslabljena, i očekujemo lak posao za goste, pogotovo jer su im ”Zmajevi” dužnici iz prvog meča, kada su izborili remi u Italiji. Predlažemo prelaz 2/2 sa kvotom 2.00 u kladionici Bet365.\nRepublika Irska – Bugarska – 1,0-3 @ 2.29 u Meridianbet\nU direktnom duelu ove dve selekcije odlučiće koja će i u narednom izdanju Lige nacija igrati u diviziji B. Razočarali su i jedni i drugi, pogotovo Irci, pošto su Bugari odavno daleko od evropskog fudbalskog vrha. U ovom meču domaćinu odgovara i bod, pošto su u prvih pet kola sakupili dva boda, dok Bugari imaju samo jedan, i to iz njihovog prvog susreta u Sofiji. U nedelju je Bugarska izgubila od Finske na svom terenu, dok su Irci minimalno poraženi u Kardifu od Velsa. Na tom meču video se određeni napredak u selekciji Republike irske, i mi ne sumnjamo da će ostati u B Ligi. Obe ekipe izostaće sa narednog EURA i to je novi udarac za fudbal u ovom zemljama. Nešto je bolja situacija kada je klupski fudbal u pitanju, pa Bugarska ima dva predstavnika u grupnoj fazi Lige nacija, a Irci jednog. Uglavnom, domaćin je znatno kvaliteniji i pobeda neće izostati, iako Irci nisu postigli ni gol na prethodnih šest utakmica, poslednji put su mrežu rivala zatresli baš u Sofiji protiv Bugarske. Za jedinicu, uz 0-3 gola na meču, u kladionici Meridianbet dobija se kvota 2.29.\nCrvena zvezda napada Armani uz 1.000 RSD bonusa u Meridianu!


U svim hramovima Srpske pravoslavne crkve u Sloveniji (Mitropologija zahrebačko-ljubljanska) obeleženo je Badnje veče i Božić.\nBožićni praznici obeleženi su i i u Srpskoj pravoslavnoj crkvenoj opštini u Ljubljani. Liturgiju u Hramu Sv. "Ćirila i Metodija" u Ljubljani služio je starešina crkve jerej Aleksandar Obradović. Službi je prisustvovao značajan broj vernika, uključujući i optpravnika poslova Ambasade RS u Ljubljani R. Stefanovića, konzula S. Končarević, kao i druge članove kolektiva.\nU cekvi u Ljubljani prisustvovao je i predsednik R. Slovenije Borut Pahor, gde se sastao sa predstavnicima SPC, Ambasade RS u Ljubljani i pravoslavnim vernicima. U pratnji sveštenika i predstavnika Ambasade, predsednik Pahor je obišao crkvu, ukrasio Badnjak i upalio sveću.


Kup konfederacija: Čile bez Klaudija Brava ide na Kamerun - Meridianbet Vesti\nNacionalni tim Author:\tCentrala Bg - 18/06/2017\nČile je još jedan od debitantskih reprezentacija na Kupu konfederacija u Rusiji, a dvostruki uzastopni šampion Južne Amerike će u istorijskom nastupu za protivnika imati prvaka Afrike, Kamerun.\nOvaj okršaj je prvi po redu meč u okviru grupe B u kojoj se još nalaze Nemačka i Australija, što bi moglo da znači bi pobednik ovog susreta mogao da vidi sebe na najmanje drugom mestu na kraju grupne faze.\nČile će biti bez golmana Klaudija Brava koji je povređen, ali je on praktično jedini ključni fudbaler Crvenih koji izostaje sa takmičenja. Sredina terena je mesto gde će komandovati Arturo Vidal, pomagati Eduardo Vargas, dok je za golove pre svega zadužen Aleksis Sančez kome nedostaje još samo jedan pogodak da postane najbolji strelac u istoriji svoje reprezntacije!\nKamerun se na Kupu konfederacija pojavljuje po treći put, a u Rusiju je došao sa drugim najmlađim sastavom (”najzeleniji” ima svetski šampion Nemačka), ali koji obiluje talentovanim fudbalerima željnih dokazivanja na međunarodnoj sceni.\nInače, svi fudbaleri u sastavu šampiona Afrike igraju u inostranim klubovima, što je jedinstven primer na takmičenju!\nZa razliku od mladosti Kamerunaca, Čile je označen kao turnirski ”deda”, budući da je njegov tim sa preko 29 godina u proseku, najstariji na Kupu konfederacija.\nIskustvo Crvenih je važan činioc u ovom okršaju, pa se očekuje trijumf šampiona Južne Amerike, a predlog za tip je tačan rezultat 1:0 za koji Meridianbet plaća kvotu 6.00!\n27.6.2016. Kopa Amerika je završen, Čile odbranio trofej!\nTags:Aleksis Sančez, Arturo Vidal, Kamerun, Klaudio Bravo, Kup konfederacija.Čile, kvota, Meridianbet, prvak


Još se ne zna sudbina krivične prijave podnete protiv kafilerije "Prekon"\nJoš uvek nije poznato kakva je sudbina krivične prijave koju je pre tačno mesec dana podneo predsednik Gradskog odbora Zelene stranke u Zrenjaninu Aleksandar Jankov protiv kafilerije “Prekon”. Osim protiv pravnog lica, krivična prijava je podneta i protiv odgovornog lica u kafileriji “Prekon”.\nZelena stranka u današnjem saopštenju za javnost podseća da je pisala i ministru zaštite životne sredine Goranu Trivanu. On je, kako se navodi u saopštenju, taj predmet prebacio na pokrajinskog sekretara koji, s druge strane, nije nadležan za ovaj problem.\nPročitajte još: Antirežimski protesti održavaju se i večeras u Zrenjaninu (Video)\n“Kad se podvuče crta, stiče se utisak da je sve ostalo na građanima, jer institucije ne žele ili ne znaju da reše problem. Građani Zrenjanina su počeli sa organizovanim akcijama kojima žele da skrenu pažnju na problem koji ih muči. Međutim, bilo kakva reakcija nadležnih je izostala”, navodi Gradski odbor Zelene stranke.\nZelena stranka dodaje da, prema informacijama koje je dobila od Inspekcije za zaštitu životne sredine, “Prekon” sam obezbeđuje propisana merenja.\n“Inspekcija uvidom u merenja, koja fabrika sama organizuje, može samo da konstatuje da je sve po propisu. Ovo je još jedan dokaz da nema volje kako bi se ovaj problem rešio”, zaključuje se u saopštenju.\nTagovi"Prekon" Aleksandar Jankov krivična prijava zelena stranka


Pobeglo 1.800 migranata iz centra u Tripoliju\nNekoliko stotina migranata pobeglo je iz migrantskog kampa u Tripoliju, izjavio je za Rojters jedan od zaposlenih u tom centru.\nPortparol libijskog centra za borbu protiv nelegalne migrancije demantovao je da su migranti pobegli, ali je jedan od zaposlenih rekao da je pobeglo čak 1.800 migranata.\nU međuvremenu, Vlada Libije koju priznaju UN proglasila je vanredno stanje u Tripoliju i okolini zbog napada u kojima je ubijeno 39 osoba, uključujući i civile.\nBorbe su počele prošle nedelje između naoružanih grupa iz Tripolija i drugih naoružanih grupa iz jednog mesta južno od libijske preštonice.\nU saopštenju koje je izdala vlada, sukobljene strane se pozivaju da obustave sukobe i da poštuju dogovoreno primirje.\nOd tada, zemljom upravljaju dve suprotstavljene vlade, jedna sa sedištem u Tripoliju, a druga na istoku Libije i obe imaju podršku brojnih naoružanih grupa koje imaju stvarnu vlast na terenu.